Diari Oficial de la Generalitat Valenciana


Sumari del DOGV 7116, del 23-09-2013 (2013/9160)

DECRET 127/2013, de 20 de setembre, del Consell, pel qual s'establix el currículum de les ensenyances artístiques professionals corresponents al títol de Tècnic Superior d'Arts Plàstiques i Disseny en Il·lustració, que pertanyen a la família professional artística de Comunicació Gràfica i Audiovisual, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/09/20/127**

### Versions

 16/02/2017 - Actualitat  Text inicial: 24/09/2013 - 15/02/2017 

### Dades del document

Número de DOGV
:   7116

Data del DOGV
:   23-09-2013

Secció del DOGV
:   I. DISPOSICIONS GENERALS

Número del document
:   2013/9160


Data del document
:   20-09-2013

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * programa d'ensenyament
    * ensenyament professional
    * educació artística
    * accés a l'educació
    * legislació
    * legislació escolar

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 16.02.2017**

**Decret** **127/2013, de 20 de setembre, del Consell, pel qual s'establix el currículum de les ensenyances artístiques professionals corresponents al títol de Tècnic Superior d'Arts Plàstiques i Disseny en Il·lustració, que pertanyen a la família professional artística de Comunicació Gràfica i Audiovisual, en l'àmbit de la Comunitat Valenciana.**

[**(DOGV núm. 7116 de 23.09.2013)**](http://www.dogv.gva.es/datos/2013/09/23/pdf/2013_9160.pdf) **Ref. 008740/2013**

 

L’Estatut d’Autonomia de la Comunitat Valenciana, aprovat per la Llei Orgànica 5/1982, d’1 de juliol, i reformat per la Llei Orgànica 1/2006, de 10 d’abril, establix en l’article 53 que és de competència exclusiva de la Generalitat la regulació i l’administració de l’ensenyança en tota la seua extensió, nivells i graus, modalitats i especialitats, sense perjuí del que disposen l’article 27 de la Constitució Espanyola i les lleis orgàniques que, d’acord amb l’apartat 1 de l’article 81 d’aquella, el despleguen; de les facultats que atribuïx a l’Estat el número 30 de l’apartat 1 de l’article 149 de la Constitució Espanyola, i de l’alta inspecció necessària per a complir-ho i garantir-ho.

La Llei Orgànica 2/2006, de 3 de maig, d’Educació, en el capítol VI del títol I, referent a les ensenyances artístiques, inclou en la secció segona les ensenyances professionals d’Arts Plàstiques i Disseny, que s’organitzaran en cicles de formació específica, de grau mitjà i de grau superior, la finalitat de les quals és proporcionar a l’alumnat una formació artística de qualitat i garantir la qualificació dels futurs professionals de les Arts Plàstiques i el Disseny. Els cicles formatius referits inclouran fases de formació pràctica en empreses, estudis i tallers.

El Reial Decret 596/2007, de 4 de maig, pel qual s’establix l’ordenació general de les ensenyances professionals d’arts plàstiques i disseny, concreta els objectius d’estes ensenyances; definix els títols de Tècnic i Tècnic Superior d’Arts Plàstiques i Disseny com el document oficial acreditatiu del nivell de formació, qualificació i competència professional específica de cada especialitat artística; establix l’estructura curricular que han de tindre les ensenyances professionals que conduïxen als esmentats títols i fixa els aspectes que han d’arreplegar les ensenyances mínimes corresponents, i regula, amb caràcter bàsic, l’accés, l’admissió, l’avaluació i mobilitat, els efectes dels títols i les convalidacions i exempcions.

En eixe marc normatiu, per mitjà del Reial Decret 1433/2012, d’11 d’octubre, pel qual s’establix el títol de Tècnic Superior d’Arts Plàstiques i Disseny en Il·lustració, que pertany a la família professional artística de Comunicació Gràfica i Audiovisual, i s’aproven les corresponents ensenyances mínimes, el Govern ha fixat les ensenyances mínimes d’este títol, tal com preveuen els articles 5 i 7 del Reial Decret 596/2007, de 4 de maig. A més, el Reial Decret determina, per al títol mencionat abans, la identificació, el perfil professional, el context professional i la resta d’aspectes de l’ordenació acadèmica que constituïxen els aspectes bàsics que asseguren una formació comuna i garantixen la validesa dels títols en compliment del que disposa la Llei Orgànica 2/2006, de 3 de maig, d’Educació.

Així mateix, el Reial Decret 1433/2012, d’11 d’octubre, a fi de facilitar el reconeixement de crèdits entre els títols de tècnic superior i les ensenyances que conduïxen a títols superiors d’ensenyances artístiques o títols universitaris, ha establit, per als cicles formatius de grau superior, els crèdits europeus del Sistema Europeu de Transferència de Crèdits (d’ara endavant, ECTS) mínims corresponents a cada módul formatiu, segons es definixen en el Reial Decret 1125/2003, de 5 de setembre, pel qual s’establix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional. A l’efecte de facilitar el règim de convalidacions, s’assignen 120 crèdits ECTS a la totalitat del cicle formatiu de grau superior i 66 crèdits ECTS a les ensenyances mínimes establides en el Reial Decret 1433/2012, d’11 d’octubre.

De conformitat amb l’article 6.4 de la Llei Orgànica 2/2006, de 3 de maig, d’Educació; l’article 13.1 del Reial Decret 596/2007, de 4 de maig, i l’article 2.2 del Reial Decret 1433/2012, d’11 d’octubre, correspon a les administracions educatives, en l’àmbit de les seues competències, establir el currículum corresponent al títol de Tècnic Superior d’Arts Plàstiques i Disseny en Il·lustració, que pertany a la família professional artística de Comunicació Gràfica i Audiovisual, del qual formaran part els aspectes bàsics del currículum que constituïxen les ensenyances mínimes, i el desplegament posterior d’aquell.

Les ensenyances d’Arts Plàstiques i Disseny, referents de les ensenyances d’Arts Aplicades i Oficis Artístics en el nostre sistema educatiu, assumixen la transmissió de les pràctiques artístiques imprescindibles per a la renovació i la millora de productes, ambients i missatges, i per al creixement del patrimoni artístic. Per a aixó, estes ensenyances artístiques professionals situen la innovació tecnológica, l’apreciació artística i la sólida formació en els oficis de les arts i el disseny en el context de la dimensió estètica i creadora de l’home, qualitat determinant per al creixement patrimonial i dels valors d’identitat, d’expressió personal i de comunicació social.

La Comunitat Valenciana ha aportat importants contribucions en l’àmbit editorial, del disseny, de la publicitat, la ciència i la tecnologia, i en l’àmbit de la comunicació gràfica i audiovisual. En este sentit, l’objectiu bàsic d’este títol és atendre les actuals necessitats de formació de tècnics superiors com a il·lustradors especialistes en la creació i realització d’il·lustracions en l’àmbit editorial, del disseny, de la publicitat, de la ciència i la tecnologia, i en l’àmbit de la comunicació gràfica i audiovisual, i unir el coneixement de materials, procediments tècnics i noves tecnologies amb la cultura i la sensibilitat artística per a constituir la garantia de qualitat demandada hui pels sectors productius artístics i culturals vinculats a la creació i producció gràfica.

Els objectius, continguts i criteris d’avaluació dels móduls corresponents al currículum i la distribució d’estos en cursos, són els especificats en l’annex I d’este decret.

L’article 13.1 del Real Decreto 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny, i l’article 2.2 del Reial Decret 1433/2012, d’11 d’octubre, pel qual s’establix el títol de Tècnic Superior d’Arts Plàstiques i Disseny en Il·lustració, avalen l’interés públic de la publicació en el DOCV d’este decret, amb l’objecte que la Conselleria d’Educació, Cultura i Esport complisca les competències que ambdós articles li conferixen.

Per tot aixó, este decret es dicta en l’exercici de les competències que atribuïxen a la Comunitat Valenciana els articles 27 i 149.1.30.a) de la Constitució Espanyola i l’article 53 de l’Estatut d’Autonomia de la Comunitat Valenciana, i es fa a proposta de la consellera d’Educació, Cultura i Esport, fent ús de les atribucions que li conferix el Decret 19/2012, de 7 de desembre, del president de la Generalitat, pel qual es determinen les conselleries en què s’organitza l’Administració de la Generalitat; de conformitat amb esta; amb el dictamen previ del Consell Escolar de la Comunitat Valenciana, consultats els agents socials, conforme amb el Consell Jurídic Consultiu de la Comunitat Valenciana; d’acord amb el que establix l’article 43 de la Llei 5/1983, de 30 de desembre, del Consell, i amb la deliberació prèvia del Consell, en la reunió del dia 20 de setembre de 2013,

 

DECRETE

 

CAPÍTOL I. Disposicions preliminars

 

**Article 1. Objecte i àmbit d****’aplicació**

1. Este decret té per objecte establir el currículum de les ensenyances artístiques professionals d’Arts Plàstiques i Disseny corresponents al títol de Tècnic Superior d’Arts Plàstiques i Disseny en Il·lustració, que pertany a la família professional artística de Comunicació Gràfica Audiovisual, en l’àmbit de la Comunitat Valenciana, del qual formen part els aspectes bàsics del currículum que constituïx les ensenyances mínimes establides segons el Reial Decret 1433/2012, d’11 d’octubre.

2. Als efectes del que disposa este decret, s’entén per currículum el conjunt d’objectius, continguts, mètodes pedagógics i criteris d’avaluació del cicle formatiu corresponent al títol esmentat.

3. Este decret serà aplicable en els centres docents públics i privats de la Comunitat Valenciana que impartisquen les ensenyances que regula.

 

**Article 2. Objectius, organització, estructura i desenrotllament del currículum**

1. El perfil professional, el context professional, els objectius generals del cicle formatiu, el desenrotllament curricular dels móduls formatius quant als objectius específics, continguts i criteris d’avaluació de cada módul formatiu i la distribució horària dels móduls que el componen, són els que s’establixen en l’annex I d’este decret.

2. Els centres que impartisquen les ensenyances regulades en este decret desenrotllaran i completaran el currículum que s’hi establix, per mitjà de la posada en pràctica del seu projecte educatiu i la implementació de programacions didàctiques que prenguen en consideració les característiques del context social i cultural, les necessitats de l’alumnat, amb especial atenció a les necessitats dels que presenten una discapacitat, i les possibilitats formatives de l’entorn. La concreció del currículum que realitze el centre, una vegada fixada i aprovada pel claustre, serà incorporada al projecte educatiu del centre.

3. Els centres docents podran oferir, amb l’autorització prèvia de la conselleria competent en matèria d’educació, una part dels móduls formatius en una llengua estrangera, sense que aixó supose una modificació dels aspectes bàsics del currículum regulat en el corresponent títol i per este decret.

 

**Article 3. Centres i projectes educatius**

1. Els centres que, degudament autoritzats, impartisquen les ensenyances que conduïxen al títol de Tècnic Superior en Il·lustració, a més de complir alló que s’ha preceptuat en l’article anterior respecte al seu projecte educatiu, hauran de considerar l’entorn territorial, social, cultural i, especialment, l’economicolaboral de la Comunitat Valenciana per a proposar i fomentar les ensenyances artístiques professionals de la família professional artística de Comunicació Gràfica i Audiovisual en els seus respectius projectes educatius.

2. Les propostes pedagógiques que realitzen els centres vetlaran especialment perquè s’adapten al context laboral, i per aixó han de considerar els aspectes següents:

a) Les activitats formatives hauran d’emprar recursos i metodologies relacionats amb el futur exercici professional de l’alumnat.

b) S’establirà un catàleg d’empreses, estudis i tallers que oferisquen a l’alumnat oportunitats interessants de formació, aprenentatge i perspectives laborals.

c) Es traslladarà la realitat de l’empresa al centre educatiu per mitjà d’iniciatives com ara l’organització de visites, la participació de professionals especialistes de l’àmbit de la comunicació gràfica i audiovisual en la formació de l’alumnat, l’organització de xarrades informatives, i la creació de beques o de premis promoguts per les cambres de comerç, fundacions vinculades al sector productiu gràfic i audiovisual, o per iniciativa de les empreses, estudis o tallers relacionats amb el context social més próxim o vinculat al centre educatiu.

3. Així mateix, els centres docents que impartisquen estes ensenyances fomentaran, a través del seu desenrotllament curricular, la iniciativa emprenedora, així com el coneixement de l’entorn productiu del sector gràfic i audiovisual i el seu àmbit legislatiu.

4. Els centres docents que impartisquen cicles formatius d’Arts Plàstiques i Disseny de grau superior, en compliment de les exigències que l’educació superior suposa per a estes ensenyances, promouran la participació en programes europeus o projectes de caràcter internacional que contribuïsquen, entre d’altres, a la millora de les competències lingüístiques i professionals que permeten a l’alumnat una projecció exterior amb garanties.

5. Els centres que impartisquen les ensenyances regulades en este decret podran incorporar-se a la xarxa de centres de Formació Professional i establir vincles o associacions amb els centres integrats de Formació Professional de la Comunitat Valenciana, o bé amb altres centres docents que oferisquen ensenyances semblants, amb la finalitat de coordinar les ofertes formatives en benefici de l’interés dels destinataris i de l’eficiència dels recursos.

6. La conselleria competent en matèria d’educació podrà formalitzar convenis i acords de col·laboració amb les institucions i entitats que treballen en àmbits relacionats amb les ensenyances regulades en este decret, de manera que les escoles d’art puguen proporcionar l’assessorament i l’ajuda tècnica als professionals, a les empreses i a les entitats del sector.

7. Els centres educatius podran col·laborar, si és el cas, amb la conselleria competent en matèria de qualificacions professionals en l’avaluació i acreditació de competències professionals adquirides per mitjà de l’experiència laboral i altres aprenentatges no formals.

 

**Article 4. Oferta formativa**

1. A més de l’oferta del cicle formatiu d’Arts Plàstiques i Disseny a què es referix este decret, els centres que impartisquen estes ensenyances de la família de Comunicació Gràfica i Audiovisual també podran organitzar, desenrotllar i impartir cursos d’especialització vinculats a aquelles, amb l’autorització prèvia de la conselleria competent en matèria d’educació.

2. Els cursos d’especialització autoritzats tindran com a objectiu principal promoure l’aprenentatge permanent i la formació al llarg de la vida; així mateix, hauran de contribuir a atendre el necessari aprofundiment en determinades activitats professionals i a donar una resposta formativa immediata davant de l’aparició de noves qualificacions professionals.

3. Els cursos d’especialització, amb caràcter general, tindran una estructura, característiques curriculars i organització semblants als cicles formatius. Estos podran oferir-se en modalitats formatives que permeten compatibilitzar la formació al llarg de la vida amb l’exercici professional.

4. Les propostes de cursos d’especialització que formulen els centres docents per a ser autoritzats hauran de preveure accions formatives vinculades al sector gràfic i audiovisual, i tractar, en la mesura que siga possible, que siguen accions formatives amb projecció de futur.

5. L’autorització dels cursos d’especialització corresponents per part de la conselleria competent en matèria d’educació requerirà, com a condició bàsica, l’existència de professorat qualificat per a impartir-los i que hi haja disponibilitat en la planificació docent del professorat del centre.

6. Els cursos autoritzats seran objecte d’un certificat acreditatiu, expedit pel centre docent on es realitzen, per als qui els superen, i hauran de fer-ne constar la duració en hores i l’equivalència en crèdits. El certificat podrà tindre, si és el cas, valor en el Sistema Nacional de Qualificacions i Formació Professional.

7. Els centres que impartisquen les ensenyances regulades en este decret podran oferir una segona llengua estrangera, a manera de formació complementària, amb un límit de fins a tres hores setmanals. La formació s’adequarà al perfil professional del cicle formatiu.

8. L’oferta de la formació complementària de segona llengua estrangera haurà de comptar amb l’autorització expressa de la conselleria competent en matèria d’educació. L’autorització estarà condicionada a la disponibilitat horària del professorat en el centre.

9. Esta formació no constarà en els documents oficials d’avaluació, si bé el centre docent expedirà un certificat acreditatiu per a l’alumnat que supere els objectius establits per a la formació. En els certificats es farà constar la duració en hores i l’equivalència en crèdits.

10. Els centres docents podran oferir, amb l’autorització prèvia de la conselleria competent en matèria d’educació, cursos de preparació per a les proves d’accés als cicles formatius d’Arts Plàstiques i Disseny, sempre que hi haja disponibilitat en la planificació docent del professorat del centre.

 

**Article 5. Informació i orientació professional**

1. Tots els centres que oferisquen estes ensenyances informaran l’alumnat sobre les possibilitats de formació i reconeixement de competències professionals que hi haja en l’entorn local, regional, nacional i europeu, a partir de les seues necessitats i interessos, i tenint en compte l’itinerari personal apropiat a cada alumne i alumna.

2. La conselleria competent en matèria d’educació establirà les condicions perquè els centres docents puguen disposar d’un responsable d’orientació laboral, que estarà especialitzat en les funcions indicades en l’apartat anterior. Esta labor serà realitzada preferentment per professorat amb destinació definitiva en el centre.

 

CAPÍTOL II. Accés a les ensenyances

 

**Article 6. Requisits generals d****’accés a les ensenyances**

1. Per a accedir a les ensenyances regulades en este decret serà necessari estar en possessió del títol de Batxiller o d’un títol declarat equivalent. A estos efectes, i de conformitat amb la disposició addicional quarta del Reial Decret 596/2007, de 4 de maig, es podrà accedir a les ensenyances amb les titulacions següents:

a) Títol de Tècnic Superior d’Arts Plàstiques i Disseny.

b) Títol de Graduat en Arts Aplicades i Oficis Artístics, corresponent al pla d’estudis del 1963 o del pla experimental.

c) Títol de Tècnic Especialista o de Tècnic Superior de les ensenyances de Formació Professional.

d) Haver superat altres estudis declarats equivalents a efectes acadèmics amb algun dels anteriors.

e) Estar en possessió d’una titulació universitària o equivalent.

2. A més dels requisits acadèmics arreplegats en l’apartat anterior, s’haurà de superar una prova específica d’accés que permeta demostrar les aptituds i els coneixements artístics necessaris per a cursar amb aprofitament les ensenyances.

 

**Article 7. Accés sense requisits acadèmics**

1. Segons el que establixen l’article 52.3 de la Llei Orgànica 2/2006, de 3 de maig d’Educació, i l’article 16 del Reial Decret 596/2007, de 4 de maig, podran accedir a estes ensenyances aquells aspirants que no tinguen els requisits acadèmics peró superen una prova d’accés.

2. En la prova d’accés, l’alumnat haurà d’acreditar la maduresa en relació amb els objectius del Batxillerat i les aptituds necessàries indicades en l’article 6.2 d’este decret. L’alumnat podrà presentar-se a la prova d’accés si té, com a mínim, dènou anys complits l’any de realització d’esta, o díhuit anys en cas que acrediten estar en possessió d’un títol de tècnic relacionat amb aquell a què es desitja accedir. A estos efectes, s’entendran com a títols relacionats els que pertanguen a la mateixa família professional artística.

3. La prova d’accés per a l’alumnat que no tinga els requisits acadèmics constarà de dos parts: una de general i una d’específica. La part general avaluarà els coneixements i les capacitats bàsics de les matèries comunes del batxillerat, i la part específica tindrà com a finalitat valorar les aptituds i els coneixements artístics necessaris per a cursar amb aprofitament les ensenyances del títol que es desitja cursar.

 

**Article 8. Organització i regulació de la prova per a l****’accés sense requisits acadèmics**

1. La conselleria competent en matèria d’educació convocarà, amb caràcter anual, les proves d’accés als cicles formatius d’Arts Plàstiques i Disseny, per mitjà de la publicació de la convocatória en el Diari Oficial de la Comunitat Valenciana.

2. La prova d’accés es realitzarà en el centre on l’alumnat desitge iniciar els seus estudis d’Arts Plàstiques i Disseny, sense perjuí que la conselleria competent en matèria d’educació puga habilitar altres centres docents per a la realització de la prova.

3. L’estructura de la part general de la prova d’accés al cicle formatiu de grau superior conduent al títol de Tècnic Superior d’Arts Plàstiques i Disseny en Il·lustració, que haurà de superar l’alumnat que no estiga en possessió dels requisits acadèmics corresponents, serà la següent:

a) Primer exercici. Desenrotllament per escrit d’un comentari de text i contestació de qüestions que es formulen a l’alumnat a partir del text.

En este exercici es valorarà la competència lingüística de l’alumnat en relació amb el currículum de Batxillerat.

b) Segon exercici. Qüestions relatives a les matèries comunes, d’àmbit no lingüístic, própies del currículum del Batxillerat.

En este exercici es valorarà la consecució dels objectius del Batxillerat, pel que fa a les matèries comunes no lingüístiques, així com el grau de maduresa de l’aspirant quant a la correcta comprensió de conceptes, la utilització del llenguatge i la capacitat d’anàlisi i síntesi.

4. La part específica de la prova d’accés al cicle formatiu de grau superior conduent al títol de Tècnic Superior d’Arts Plàstiques i Disseny en Il·lustració tindrà l’estructura següent:

a) Primer exercici. Qüestions relatives a história de l’art, a partir d’un text escrit i/o de la documentació gràfica o audiovisual que es facilite a l’alumnat. En este exercici es valoraran el nivell de coneixements artístics i la sensibilitat davant de les creacions artístiques i funcionals, així com la maduresa del criteri estètic.

b) Segon exercici. Realització de diversos esbossos sobre un tema proposat i realització posterior d’un dels esbossos amb color.

En este exercici es valoraran les aptituds com ara la sensibilitat artística, la creativitat, la capacitat compositiva i comunicativa, i el sentit de la funcionalitat.

c) Tercer exercici. A partir d’un dels esbossos realitzats en l’exercici anterior, s’executarà una pràctica adaptada a la realitat material del cicle formatiu regulat en este decret.

En este exercici es valoraran les aptituds següents: la destresa específica i les capacitats d’observació, expressivitat, percepció i composició formal.

5. Les qualificacions de cada exercici i de cada part de la prova d’accés s’expressaran en termes numèrics, i s’utilitzarà per a aixó l’escala de zero a deu amb dos decimals; serà necessari obtindre una qualificació igual o superior a cinc per a la superació de cada part o exercici. La qualificació final de cada part de la prova serà la mitjana aritmètica de les qualificacions obtingudes en els diferents exercicis, sempre que hagen sigut superats en la totalitat. Al seu torn, la qualificació de la prova d’accés per a l’alumnat que hi accedix sense requisits acadèmics serà la mitjana aritmètica de la qualificació de la part general i de la part específica.

6. Segons el que disposa l’article 17.3 del Reial Decret 596/2007, de 4 de maig, les proves d’accés a les ensenyances professionals d’Arts Plàstiques i Disseny de grau mitjà i de grau superior, tindran validesa en tot el territori nacional.

7. La superació de la part general de la prova d’accés tindrà efectes i validesa per a convocatóries posteriors. No obstant aixó, la part específica de la prova d’accés tindrà validesa únicament per a accedir-hi en el curs acadèmic per al qual es realitze la prova.

8. Podrà quedar exempt de realitzar la part general de la prova qui haja superat la prova d’accés a la universitat per a majors de 25 anys, i així ho sol·licita.

9. Estarà exempt de realitzar la part específica qui acredite una experiència laboral mínima d’un any en l’àmbit de la comunicació gràfica i audiovisual en llocs de treball relacionats directament amb les competències professionals del cicle formatiu a què desitgen accedir. Esta experiència laboral s’acreditarà mitjançant un certificat de l’empresa en què s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat l’activitat. En el cas de treballadors per compte propi, s’acreditarà per mitjà d’un certificat d’alta en el cens d’obligats tributaris. En ambdós casos, també s’haurà d’aportar un certificat de vida laboral.

 

**Article 9. Prova específica d****’accés per a aspir****ants amb requisits acadèmics i exempcions**

1. Els qui estiguen en possessió dels requisits acadèmics d’accés a què es referix l’article 6 d’este decret hauran de superar, a més, una prova específica d’accés per a poder matricular-se en les respectives ensenyances.

2. La conselleria competent en matèria d’educació convocarà, amb caràcter anual, les proves específiques d’accés als cicles formatius d’Arts Plàstiques i Disseny per a qui estiga en possessió dels requisits acadèmics corresponents, per mitjà de la publicació de la convocatória en el Diari Oficial de la Comunitat Valenciana.

3. La prova d’accés es realitzarà en el centre on l’alumnat desitge iniciar els seus estudis d’Arts Plàstiques i Disseny, sense perjuí que la conselleria competent en matèria d’educació puga habilitar altres centres docents per a la realització de la prova.

4. La prova específica d’accés al cicle formatiu de grau superior que conduïx al títol de Tècnic Superior d’Arts Plàstiques i Disseny en Il·lustració tindrà l’estructura que es definix en l’article 8.4 d’este decret.

5. Les qualificacions de cada exercici de la prova específica d’accés s’expressaran en termes numèrics, i s’utilitzarà per a aixó l’escala de zero a deu amb dos decimals; serà necessari obtindre una qualificació igual o superior a cinc per a la superació de cada exercici. La qualificació final de la prova serà la mitjana aritmètica de les qualificacions obtingudes en els diferents exercicis, sempre que hagen sigut superats en la totalitat.

6. La superació de la prova específica d’accés tindrà validesa únicament per a accedir en el curs acadèmic per al qual es realitze la prova.

7. Estarà exempt de realitzar la prova específica d’accés qui acredite estar en possessió d’algun dels requisits següents:

a) Títol de Tècnic Superior d’Arts Plàstiques i Disseny d’una família professional relacionada amb les ensenyances que es cursaran, o títol declarat equivalent.

b) Títol de Batxiller, modalitat d’Arts, o títol de Batxillerat Artístic Experimental.

c) Títol Superior d’Arts Plàstiques i Títol Superior de Disseny, en les seues diferents especialitats, o títols declarats equivalents.

d) Títol Superior de Conservació i Restauració de Béns Culturals, en les seues diferents especialitats.

e) Llicenciatura de Belles Arts.

f) Arquitectura.

g) Enginyeria Tècnica en Disseny Industrial.

8. També estaran exempts de realitzar la prova específica d’accés els qui acrediten una experiència laboral mínima d’un any en l’àmbit de la comunicació gràfica i audiovisual en llocs de treball relacionats directament amb les competències professionals del cicle formatiu a què desitgen accedir. Esta experiència laboral s’acreditarà mitjançant un certificat de l’empresa en què s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat l’activitat. En el cas de treballadors per compte propi, s’acreditarà per mitjà d’un certificat d’alta en el Cens d’Obligats Tributaris. En ambdós casos, també s’haurà d’aportar un certificat de vida laboral.

 

**Article 10. Places vacants i admissió d****’alumnat**

1. L’accés a les ensenyances d’Arts Plàstiques i Disseny es realitzarà sobre la base dels principis d’igualtat, mèrit i capacitat.

2. Per a l’adjudicació de les places oferides pels centres, caldrà ajustar-se a la qualificació d’accés obtinguda, que es computarà de la manera següent per a cada una de les tres vies alternatives d’accés següents:

a) Accés sense requisits acadèmics

La qualificació d’accés serà l’obtinguda en la prova d’accés. En cas d’haver obtingut l’exempció en la part general o en la part específica, la qualificació d’accés serà la nota obtinguda en la part realitzada en la prova d’accés.

b)Accés amb requisits acadèmics i prova específica

La qualificació d’accés serà l’obtinguda en la prova específica d’accés.

c) Accés directe

Hi accediran per esta via les persones que estiguen en possessió dels requisits acadèmics i estiguen exemptes de la realització de la prova específica d’accés. La qualificació d’accés serà la nota mitjana del títol acreditatiu del compliment dels requisits acadèmics.

Les qualificacions a efectes d’accés a estes ensenyances s’expressaran en termes numèrics, en una escala de zero a deu amb dos decimals.

En cas de produir-se empats, es resoldrà d’acord amb la prelació següent:

1r. Candidat en situació de desocupació de llarga duració.

2n. Candidat de major edat.

3. L’admissió de l’alumnat en els cicles formatius de les ensenyances professionals d’Arts Plàstiques i Disseny es realitzarà d’acord amb els percentatges de reserva establits per a cada via d’accés i amb la disponibilitat de places que oferisquen els centres per a cada curs acadèmic.

4. En les convocatóries de proves d’accés, la conselleria competent en matèria d’educació determinarà els percentatges de reserva de places per als quals accedisquen per les vies d’accés sense requisits acadèmics i d’accés directe, i haurà de garantir, almenys, una reserva del 20 per cent de les places disponibles per a cada una d’estes. Si hi ha places vacants en alguna quota de reserva de places, estes incrementaran el nombre de places de les quotes restants en els termes que indique la conselleria competent en matèria d’educació en la convocatória corresponent.

 

CAPÍTOL III. Ordenació general de les ensenyances

 

**Article 11. Organització dels móduls i distribució horària**

Els móduls d’este cicle formatiu s’organitzen en dos cursos acadèmics. La distribució de móduls en cada un dels dos cursos, la duració, l’assignació horària setmanal i l’assignació de crèdits ECTS corresponent, es concreten en l’annex I.

 

**Article 12. Módul de projecte integrat**

1. Les ensenyances que conduïxen al títol de Tècnic Superior d’Arts Plàstiques i Disseny en Il·lustració disposen d’un módul de Projecte Integrat. El módul de Projecte Integrat en els cicles formatius de grau superior, té per objecte que els alumnes i les alumnes siguen capaços d’integrar, aplicar i valorar els coneixements, destreses i capacitats específics del camp professional de l’especialitat a través de la formalització i realització d’un projecte, adequat al nivell acadèmic cursat, que evidencie rigor tècnic, cultura plàstica, expressió artística i sensibilitat estètica i possibilitat de realització i viabilitat.

En qualsevol cas, serà necessària l’avaluació positiva de tots els móduls restants abans d’avaluar el módul de projecte integrat.

2. El módul de Projecte Integrat disposarà d’una tutoria individualitzada del professorat.

3. Les característiques generals del módul de Projecte Integrat del cicle formatiu de grau superior d’Arts Plàstiques i Disseny en Il·lustració s’arrepleguen en l’annex II d’este decret, sense perjuí del que establix l’article 2.1 en el fet que els objectius específics, els continguts i els criteris d’avaluació d’este módul són els que figuren en l’annex I.

 

**Article 13. Fase de formació pràctica en empreses, estudis i tallers**

1. La fase de formació pràctica en empreses, estudis i tallers tindrà com a finalitat bàsica l’adquisició per part de l’alumnat d’una correcta maduresa professional. Així mateix, permetrà avaluar i verificar la competència de l’alumnat en situacions reals de treball i afavorir la seua inserció laboral. Per a aixó, les escoles fomentaran la col·laboració amb les empreses, estudis, tallers i altres entitats de l’àmbit local, regional i inclús autonómic. Esta fase de formació pràctica, en situació real de treball, no tindrà caràcter laboral i formarà part del currículum del cicle formatiu corresponent.

2. Per a les ensenyances que conduïxen al títol de Tècnic Superior d’Arts Plàstiques i Disseny en Il·lustració, la duració i el desenrotllament de la fase de formació pràctica s’especifica en l’annex I. Esta formació no tindrà, en cap cas, caràcter laboral.

3. Amb caràcter general, l’alumnat realitzarà esta fase durant el tercer trimestre del segon curs acadèmic del cicle formatiu, i una vegada l’alumnat haja aconseguit l’avaluació positiva en tots els móduls, a excepció del módul de Projecte Integrat.

Amb caràcter general, s’establix un segon període anual que es desenrotllarà en el primer trimestre del curs acadèmic següent al qual s’haja realitzat el primer període anual.

4. En l’última sessió d’avaluació prèvia a la realització de la fase de formació pràctica en empreses, estudis i tallers, l’equip docent, a la vista del grau d’aprenentatge de cada alumne i alumna, realitzarà la proposta per a l’inici de la fase de formació pràctica per part de l’alumnat. Pel que fa a la regulació de la fase de formació pràctica en empreses, estudis i tallers, caldrà ajustar-se al que disposa la normativa vigent que s’hi aplique.

5. El seguiment de la formació pràctica correspondrà al tutor o tutora de pràctiques designat per la direcció del centre, en col·laboració amb el responsable designat pel corresponent centre de treball. L’avaluació serà realitzada per tot l’equip docent, que prendrà en consideració el grau de compliment dels objectius i la valoració realitzada pel centre de treball per mitjà dels instruments i documents que determine la conselleria competent en matèria d’educació.

6. Si un alumne o alumna no supera la fase de formació pràctica en la primera convocatória, haurà de realitzar novament eixa formació, si bé ho farà en un centre de treball distint.

7. Podran sol·licitar davant de la conselleria competent en matèria d’educació l’exempció de la fase de formació pràctica en empreses, estudis o tallers, per experiència laboral en un camp professional directament relacionat amb el cicle formatiu, els qui acrediten una experiència laboral mínima d’un any, a temps complet o a temps parcial, en l’àmbit de la comunicació gràfica i audiovisual en llocs de treball relacionats directament amb les competències professionals del cicle formatiu que es pretén cursar.

Esta experiència laboral s’acreditarà mitjançant un certificat de l’empresa en la qual s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat l’activitat. En el cas de treballadors per compte propi, s’acreditarà per mitjà d’un certificat d’alta en el Cens d’Obligats Tributaris. En ambdós casos, també s’haurà d’aportar un certificat de vida laboral.

Per a l’alumnat que obtinga l’exempció, en l’expedient acadèmic s’emplenarà l’expressió «Exempt/a».

 

**Article 14. Avaluació**

1. L’avaluació serà contínua i tant els criteris com els procediments d’avaluació aplicats pel professorat tindran en compte el progrés i la maduresa acadèmica de l’alumnat en relació amb les competències professionals característiques del títol, que constituïxen la referència per a definir els objectius generals del cicle formatiu; amb els objectius específics de cada módul; i amb els criteris d’avaluació de tots i cada un dels móduls.

2. L’aplicació del procés d’avaluació contínua de l’alumnat requerirà l’assistència regular a les classes i activitats programades. A este efecte, els centres docents establiran el nombre màxim de faltes d’assistència de conformitat amb l’article 33 del Decret 39/2008, de 4 d’abril, del Consell, sobre la convivència en els centres docents no universitaris sostinguts amb fons públics i sobre els drets i deures de l’alumnat, pares, mares, tutors o tutores, professorat i personal d’administració i servicis.

3. L’avaluació també es realitzarà de forma diferenciada per móduls, prenent com a referència els objectius específics de cada módul expressats en termes de capacitats, destreses i competències, i els respectius criteris d’avaluació de cada un dels móduls.

4. Els resultats de l’avaluació final de cada módul s’expressaran d’acord amb una escala numèrica de zero a deu, i es consideraran positives les qualificacions iguals o superiors a cinc, i negatives les restants. Per a la fase de formació pràctica en empreses, estudis i tallers, els resultats de l’avaluació s’expressaran en termes d’«apte/no apte».

5. L’equip docent del grup, que actua de forma col·legiada i està presidit pel tutor o la tutora, es reunirà periódicament en sessions d’avaluació i qualificació, d’acord amb el que s’establisca en la concreció curricular inclosa en el projecte educatiu del centre. En l’avaluació de la formació pràctica en empreses, estudis i tallers, hi col·laborarà el responsable de la formació de l’alumnat, designat pel corresponent centre de treball durant el seu període d’estada en este. De cada una de les sessions d’avaluació es redactarà la corresponent acta, en la qual constarà la relació de professorat assistent, un resum dels assumptes tractats i els acords adoptats, així com la informació que es transmetrà a l’alumnat, o bé als seus pares, mares o tutors legals si es tracta d’alumnat menor d’edat.

6. Les sessions d’avaluació tindran com a finalitat coordinar el professorat dels distints móduls i valorar el progrés de l’alumnat quant a l’obtenció dels objectius generals del cicle formatiu d’Arts Plàstiques i Disseny corresponent i dels objectius específics dels móduls.

7. En el primer curs s’hauran de realitzar, almenys, una sessió d’avaluació inicial abans de la finalització del mes d’octubre, i dos sessions d’avaluació a la finalització del primer trimestre i del segon trimestre, respectivament, on es qualificaran els móduls formatius per a valorar el progrés de l’alumnat fins eixe moment. A més, es realitzaran dos avaluacions finals: finals: l’una, ordinària i l’altra, extraordinària.

8. En el segon curs se celebraran, almenys, dos sessions d’avaluació a la finalització del primer trimestre i del segon trimestre, respectivament, en què es qualificaran els móduls formatius per a valorar el progrés de l’alumnat fins eixe moment: una sessió d’avaluació final ordinària després de la finalització del període lectiu, i prèvia a la realització de la fase de formació pràctica en empreses, estudis i tallers, i una sessió d’avaluació final extraordinària. Així mateix, els centres realitzaran sessions d’avaluació després de la conclusió de cada període habilitat per a dur a terme la fase de formació pràctica en empreses, estudis i tallers, en què avaluaran, en primer lloc, el módul de Projecte Integrat i, a continuació, si és el cas, la fase de formació pràctica.

9. Els móduls formatius de la mateixa denominació en primer i segon curs, de les ensenyances regulades en este decret, tindran caràcter progressiu. A este efecte, els móduls formatius de segon curs seran considerats incompatibles a efectes d’avaluació, en cas que prèviament no s’haja superat el de primer curs amb la mateixa denominació.

10. El módul de Projecte Integrat tindrà la consideració d’incompatible a efectes d’avaluació fins que es produïsca la superació de tots els móduls restants.

 

**Article 15. Promoció i titulació**

1. L’alumnat podrà promocionar del primer al segon curs del cicle formatiu corresponent quan haja obtingut avaluació positiva en móduls la càrrega lectiva del qual sume, almenys, el 75 per cent del primer curs.

2. La superació del cicle formatiu d’Arts Plàstiques i Disseny per part de l’alumne o alumna requerirà l’avaluació positiva de tots els móduls que el componen, així com l’obtenció de la qualificació d’apte en la fase de formació pràctica en empreses, estudis i tallers.

3. Una vegada superat el cicle formatiu, es calcularà la nota mitjana final, que serà la mitjana aritmètica de les notes mitjanes ponderades dels distints móduls que el componen, expressada amb dos decimals. La nota mitjana ponderada de cada módul es computarà multiplicant el nombre de crèdits del módul per la qualificació final obtinguda en este, i dividint el resultat entre el nombre total de crèdits cursats.

No es computarà la fase de formació pràctica en empreses, estudis i tallers a efectes del càlcul de la nota mitjana final del cicle formatiu, ni tampoc els móduls que hagen sigut objecte de convalidació i/o d’exempció.

 

**Article 16. Convocatóries i permanència**

1. L’alumnat disposarà d’un nombre màxim de quatre convocatóries per a la superació de cada módul. Per a la superació de la fase de formació pràctica en empreses, estudis i tallers, el nombre màxim de convocatóries serà de dos.

2. Tindran la consideració de convocatóries les avaluacions finals en què l’alumnat siga qualificat, de manera que, amb caràcter general, l’alumnat disposarà de dos convocatóries en cada curs acadèmic. Si un alumne o alumna no es presenta a una prova d’avaluació final, obtindrà una qualificació de zero punts i la convocatória corresponent serà computada a efectes de permanència en les ensenyances.

3. Amb caràcter excepcional, l’alumnat que no supere algun módul després d’haver exhaurit el nombre màxim de quatre convocatóries per a superar-lo, podrà sol·licitar davant de la conselleria competent en matèria d’educació una convocatória extraordinària, sempre que acredite documentalment que hi ha motius de malaltia, discapacitat o altres que impedisquen el normal desenrotllament dels estudis, com les establides en la Llei Orgànica 1/2004, de 28 de desembre, de Mesures de Protecció Integral contra la Violència de Gènere. Esta mesura excepcional no serà aplicable a la fase de formació pràctica en empreses, estudis i tallers.

4. L’alumnat podrà sol·licitar l’anul·lació de la matrícula amb la sol·licitud prèvia per escrit davant de la direcció del centre docent, perquè la resolga, abans de la segona avaluació trimestral, o en cas que l’alumnat només estiga matriculat en la fase de formació pràctica en empreses, estudis i tallers, abans que esta comence. L’anul·lació de la matrícula de l’alumnat suposarà la pèrdua dels drets d’assistència a classe i avaluació, i en cap cas implicarà la devolució de les taxes de matrícula. En conseqüència, per a eixe curs acadèmic, qualsevol qualificació o avaluació prèvia de l’alumnat perdrà la validesa i les convocatóries del curs no computaran quant a la permanència en l’etapa.

5. L’alumnat podrà sol·licitar la renúncia a la convocatória d’avaluació final d’un o de més móduls i/o de la fase de formació pràctica en empreses, estudis i tallers, sense que esta mesura implique l’anul·lació de la matrícula, i amb la finalitat que la convocatória corresponent no li siga computada a efectes de permanència en l’etapa. La renúncia a les convocatóries d’avaluació final ordinària s’haurà de realitzar abans de finalitzar el mes de març; en el cas de l’avaluació final extraordinària, abans de finalitzar el mes de juliol. La sol·licitud de renúncia es formalitzarà per escrit davant de la direcció del centre, perquè resolga, i caldrà al·legar circumstàncies de malaltia, discapacitat, incorporació a un lloc de treball, obligacions de tipus familiar o social o altres circumstàncies de força major, que impedisquen una dedicació normal a l’estudi. La renúncia a la convocatória es reflectirà en els documents d’avaluació amb l’expressió «Renúncia».

 

**Article 17. Documents oficials d****’avaluació i de mobilitat**

1. Els documents bàsics d’avaluació en estes ensenyances, tots amb caràcter oficial, són: l’expedient acadèmic personal, que s’acredita per mitjà del certificat acadèmic personal; les actes d’avaluació, i els informes d’avaluació individualitzats. En els documents es farà referència al títol cursat en este decret.

2. L’expedient acadèmic personal és el document oficial d’avaluació que sintetitza tota la informació relativa al procés d’avaluació de l’alumnat. Hi figuraran les dades identificatives de l’alumnat, les dades personals, el número d’identificació de l’alumnat, la via d’accés a les ensenyances, les dades de matrícula, els resultats d’avaluació, les mesures d’adaptació curricular, si és el cas, la nota mitjana i la resta d’informacions determine la conselleria competent en matèria d’educació.

3. El certificat acadèmic personal tindrà efectes acreditatius de la informació continguda en l’expedient acadèmic personal de l’alumnat, i serà expedit per la secretaria dels centres. Pel que fa als resultats de l’avaluació, arreplegarà el curs acadèmic; les qualificacions obtingudes en la convocatória ordinària i, si és el cas, en la convocatória extraordinària; els móduls formatius que hagen sigut objecte de convalidació i/o d’exempció, així com les anul·lacions de matrícula i renúncies de convocatória.

4. En les actes d’avaluació apareixerà la relació nominal de tot l’alumnat matriculat en un determinat curs d’un cicle formatiu, junt amb la qualificació obtinguda en cada un dels móduls en què es troba matriculat, l’expressió de si es tracta de la convocatória ordinària o extraordinària i, si és el cas, la qualificació obtinguda en la fase de formació pràctica en empreses, estudis i tallers. Les actes d’avaluació hauran de ser firmades per tot l’equip docent.

5. Quan un alumne o alumna es trasllade a un altre centre, el tutor o la tutora consignarà en un informe d’avaluació individualitzat tota aquella informació que siga necessària per a la continuïtat del procés d’aprenentatge. Este informe i el certificat acadèmic personal tindran la consideració de documents bàsics de mobilitat, ja que garantixen la mobilitat acadèmica i territorial de l’alumnat.

 

**Article 18. Correspondència amb la pràctica laboral**

1. Podran ser objecte d’exempció, per la seua correspondència amb la pràctica laboral, els móduls formatius detallats en l’annex VI d’este decret, sempre que s’acredite, almenys, un any, a temps complet o a temps parcial, d’experiència relacionada amb els coneixements, capacitats i destreses i, si és el cas, unitats de competència, própies dels móduls mencionats.

2. Segons el que disposa l’article 13.7 d’este decret, podrà determinar-se l’exempció total o parcial de la fase de formació pràctica en empreses, estudis o tallers, sempre que s’acredite una experiència laboral mínima d’un any en un camp professional directament relacionat amb el cicle formatiu regulat en este decret.

3. Correspondrà a la conselleria competent en matèria d’educació resoldre les exempcions a què es referixen els apartats anteriors, amb la sol·licitud prèvia de les persones interessades en els centres docents on es troben matriculades.

Esta experiència laboral s’acreditarà mitjançant un certificat de l’empresa en què s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat l’activitat. En el cas de treballadors per compte propi, s’acreditarà per mitjà d’un certificat d’alta en el cens d’obligats tributaris. En ambdós casos, també s’haurà d’aportar un certificat de vida laboral.

4. Els móduls formatius que siguen objecte d’exempció figuraran en l’expedient acadèmic de l’alumnat amb l’expressió «Exempt/a». Estos móduls no seran tinguts en compte per al càlcul de la nota mitjana del cicle formatiu corresponent.

 

**Article 19. Convalidacions**

1. Seran objecte de convalidació els móduls formatius del cicle formatiu d’Il·lustració regulat en este decret per móduls de cicles formatius de la família professional de Comunicació Gràfica i Audiovisual, segons el que disposa l’annex IV d’este decret.

2. Seran objecte de convalidació els móduls formatius del cicle formatiu d’Il·lustració regulat en este decret per móduls de cicles formatius de la família professional de Disseny Gràfic regulats en el Reial Decret 1456/1995, d’1 de setembre, segons el que disposa l’annex V d’este decret.

3. El módul professional de Formació i Orientació Laboral serà objecte de convalidació sempre que s’haja superat en un cicle formatiu d’Arts Plàstiques i Disseny.

4. El módul formatiu d’idioma estranger es podrà convalidar sempre que s’acredite, almenys, una de les situacions següents:

a) Tindre superat el mateix módul en un cicle formatiu d’Arts Plàstiques i Disseny.

b) Acreditar un nivell de coneixement de la llengua estrangera del módul formatiu corresponent al nivell B1 del Marc Comú Europeu de Referència per a les Llengües.

5. Quant a qualsevol altre supósit de convalidació no previst en els apartats anteriors d’este Article, caldrà ajustar-se al que disposa l’article 23 del Reial Decret 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny.

6. Les sol·licituds de convalidació s’hauran de presentar davant de la direcció del centre docent on es trobe matriculat l’alumnat, perquè resolga, abans de la finalització del mes d’octubre. Si les sol·licituds es resolen favorablement, en els móduls objecte de convalidació figurarà l’expressió «Convalidat». Estos móduls no seran tinguts en compte per al càlcul de la nota mitjana del cicle formatiu corresponent.

 

CAPÍTOL IV. Professorat i centres

 

**Article 20. Professorat i atribució docent**

1. Les competències docents dels funcionaris que pertanyen als cossos de professors i mestres de taller d’Arts Plàstiques i Disseny per a la impartició dels móduls bàsics corresponents a les ensenyances del cicle formatiu d’Arts Plàstiques i Disseny en Il·lustració, són les previstes en l’annex III d’este decret.

2. El módul formatiu d’idioma estranger serà impartit per professorat que pertany als cossos de catedràtics i de professors d’Ensenyança Secundària, ambdós de l’especialitat de la llengua estrangera que s’impartisca.

3. En els centres privats, els diferents móduls seran impartits pel professorat que acredite les condicions de titulació i qualificació específica establides per la normativa bàsica d’aplicació i el desplegament que realitze d’esta, en l’àmbit de les seues competències, la conselleria competent en matèria d’educació.

4. Els plans de formació del professorat d’ensenyances professionals d’Arts Plàstiques i Disseny que dissenye la conselleria competent en matèria d’educació, inclouran activitats formatives específiques o de caràcter transversal, relacionades amb l’esperit emprenedor, les tecnologies de la informació i de la comunicació, la capacitació en llengües estrangeres i tots aquells aspectes que contribuïsquen al desenrotllament curricular de les ensenyances regulades en este decret.

5. Per a la docència de determinats continguts dels móduls, així com per a la impartició de cursos específics i d’especialització els continguts dels quals no se solapen amb els establits en l’annex I d’este decret, es podrà contractar professorat especialista en actiu. La contractació podrà ser de tipus administratiu o com a prestació de servicis al centre i d’acord amb el que disposa el Decret 296/1997, de 2 de desembre, del Govern Valencià, pel qual es regula el règim de contractació de professors especialistes.

 

**Article 21. Requisits mínims dels centres**

Els centres d’ensenyança que impartisquen el cicle formatiu d’Arts Plàstiques i Disseny regulat en este decret hauran de complir, quant als requisits referents a denominació, instal·lacions, condicions materials, centres integrats i relació numèrica, el que preveu el Reial Decret 303/2010, de 15 de març, pel qual s’establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d’Educació, i en el Reial Decret 1433/2012, d’11 d’octubre, i les normes que dicte a este efecte la conselleria competent en matèria d’educació.

 

DISPOSICIONS ADDICIONALS

 

**Primera. Accés a uns altres estudis**

1. El títol de Tècnic Superior d’Arts Plàstiques i Disseny en Il·lustració permetrà l’accés a qualsevol altre cicle formatiu de grau mitjà o superior, amb l’exempció de la prova específica en aquells casos previstos en l’article 15 del Reial Decret 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny.

2. El títol de Tècnic Superior d’Arts Plàstiques i Disseny en Il·lustració permetrà l’accés directe a les ensenyances artístiques superiors de Disseny, d’Arts Plàstiques i de Conservació i Restauració de Béns Culturals.

3. El títol de Tècnic Superior d’Arts Plàstiques i Disseny en Il·lustració permetrà l’accés als estudis universitaris de conformitat amb el que establix el Reial Decret 1892/2008, de 14 de novembre, pel qual es regulen les condicions per a l’accés als ensenyaments universitaris oficials de grau i els procediments d’admissió a les universitats públiques espanyoles.

4. El reconeixement de crèdits entre títols que pertanyen a ensenyances d’educació superior i el títol de Tècnic Superior d’Arts Plàstiques i Disseny en Il·lustració es durà a terme de conformitat amb el Reial Decret 1618/2011, de 14 de novembre, excepte en els supósits de convalidació o de reconeixement entre estudis d’una mateixa ensenyança o estudis de tècnic superior d’ensenyances distintes, que es regiran per la seua normativa específica.

 

**Segona. Alumnat amb discapacitat**

La conselleria competent en matèria d’educació establirà les mesures oportunes quant a la igualtat d’oportunitats, la no-discriminació i l’accessibilitat de les persones amb discapacitat a estes ensenyances, de conformitat amb la legislació sectorial vigent sobre discapacitat.

 

**Tercera. Títols**

1. Per a l’expedició de títols acadèmics i professionals corresponents a les ensenyances regulades en este decret, caldrà ajustar-se al que disposa la normativa de la conselleria competent en matèria d’educació.

2. D’acord amb la disposició addicional segona del Reial Decret 1433/2012, d’11 d’octubre, el títol de Tècnic Superior d’Arts Plàstiques i Disseny en Il·lustració establit en el Reial Decret 1456/1995, d’1 de setembre, tindrà els mateixos efectes professionals i acadèmics que el títol de Tècnic Superior d’Arts Plàstiques i Disseny en Il·lustració establit en este decret.

 

**Quarta. Normes supletóries**

Per a totes aquelles qüestions no regulades en este decret o en les normes que el despleguen, serà de caràcter supletori la normativa vigent quant a les ensenyances de formació professional.

 

**Quinta. Incidència en les dotacions de gasto**

La implementació i el posterior desplegament d’este decret no podran tindre cap incidència en la dotació de tots i cada un dels capítols de gasto assignats a la conselleria competent en matèria d’educació, i en tot cas hauran de ser atesos amb els mitjans personals i materials de la conselleria competent per raó de la matèria.

 

DISPOSICIONS TRANSITÒRIES

 

**Primera. Calendari d’****implantaci****ó** ****[1]****

1. En el curs acadèmic 2013-2014 s’implantarà el primer curs de les ensenyances que es regulen en este decret, i en el curs acadèmic 2014-2015 les del segon curs. Paral·lelament, deixaran d’impartir-se les ensenyances a extingir, regulades pel Reial Decret 340/1998, de 6 de març, pel qual s’establix el currículum i es determina la prova d’accés als cicles formatius de grau superior d’Arts Plàstiques i Disseny de la família professional de Disseny Gràfic, de manera que en el curs 2013-2014 es deixaran d’impartir els móduls del primer curs i en el curs 2014-2015 ja no s’impartirà docència d’estes ensenyances.

2. L’alumnat que estiga cursant les ensenyances a extingir, podrà optar entre sol·licitar el reconeixement de móduls regulats en l’annex VII d’este decret per a incorporar-se a la nova ordenació del sistema educatiu, o bé finalitzar les ensenyances segons l’ordenació de les ensenyances a extingir. L’alumnat que opte per esta última alternativa, en cas de tindre algun módul pendent en el moment de l’extinció de les ensenyances corresponents al curs en què s’impartix el módul pendent, disposarà de dos convocatóries addicionals per a superar-lo en el curs immediatament següent, sense perjuí del que establix l’article 16 d’este decret. En cas de no superar el módul en eixes convocatóries, l’alumne o alumna haurà d’incorporar-se a la nova ordenació del sistema educatiu per mitjà de la sol·licitud de les convalidacions establides en l’annex VII d’este decret.

 

**Segona. Accés als ensenyaments** ****[2]****

Les instruccions d'accés que s'indiquen en el capítol II de la present norma quedaran derogades en el moment que es publique la normativa específica que regule, amb caràcter general, les proves d'accés als ensenyaments professionals d'Arts Plàstiques i Disseny.

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions del mateix rang, o d’un rang inferior, que s’oposen al que establix este decret.

 

DISPOSICIONS FINALS

 

**Primera. Normes de desplegament**

S’autoritza la conselleria competent en matèria d’educació, cultura i esport per a dictar les disposicions que siguen necessàries per a l’aplicació i el desplegament del que disposa este decret.

 

**Segona. Entrada en vigor**

Este decret entrarà en vigor l’endemà de la publicació en el Diari Oficial de la Comunitat Valenciana.

 

 

Valencia, 20 de setembre de 2013

 

El president de la Generalitat,

ALBERTO FABRA PART

 

La consellera d’Educació, Cultura i Esport,

MARÍA JOSÉ CATALÁ VERDET

 

 

 

ANNEX I  
 Currículum i descripció del perfil i del context professional del títol de Tècnic Superior d’Arts Plàstiques i Disseny en Il·lustració

 

 

1. Identificació del títol

1.1. Denominació: Tècnic Superior d’Arts Plàstiques i Disseny en Il·lustració.

1.2. Nivell: grau superior de les ensenyances professionals d’Arts Plàstiques i Disseny.

1.3. Duració total del cicle: dos mil hores.

1.4. Família professional artística: Comunicació Gràfica i Audiovisual.

1.5. Referent europeu: CINE-5b (Classificació Internacional Normalitzada de l’Educació).

 

2. Perfil professional

2.1. Competència general

Elaborar obra original d’il·lustració de qualitat formal i funcional a partir d’un projecte propi o d’un encàrrec professional determinat.

Planificar la realització del projecte per mitjà de la definició dels recursos expressius, formals, funcionals, estètics i tècnics més adequats.

Desenrotllar les diferents fases del projecte i els controls de qualitat corresponents per a obtindre un producte final que complisca els objectius gràfics, comunicatius i expressius exigibles en l’àmbit professional.

2.2. Competències professionals

Identificar els aspectes artístics, formals, funcionals i tècnics d’un projecte d’il·lustració, així com, si és el cas, els elements persuasius, informatius i identificatius més adequats a les especificacions de l’encàrrec.

Planificar i elaborar projectes d’il·lustració atenent les especificacions narratives i tècniques prèviament determinades.

Seleccionar, analitzar i arxivar la documentació i el material gràfic de referència per a la realització del projecte d’il·lustració.

Seleccionar i utilitzar amb destresa les tècniques o els estils artístics més adequats per a donar solució gràfica als objectius comunicatius i expressius del projecte.

Realitzar el projecte il·lustratiu atenent les particularitats del mitjà gràfic a què s’incorpore.

Establir els controls de qualitat corresponents en cada fase del procés projectual.

Elaborar els originals atenent les particularitats dels posteriors processos de reproducció i saber realitzar el seguiment i el control de qualitat corresponent.

Coordinar de manera eficaç el treball que es derive o genere d’estes responsabilitats.

Conéixer i complir la normativa específica que regula les realitzacions de l’activitat professional.

 

3. Context professional

3.1. Àmbit professional

Desenrotlla la seua activitat com a professional independent realitzant il·lustracions de diferents gèneres i àmbits, que expressen idees o conceptes, destinades a l’edició.

Desenrotlla la seua professió com a dibuixant i especialista dependent d’una empresa o institució.

Col·labora amb altres professionals en la ideació, interpretació i realització d’il·lustracions amb diferents tècniques i estils artístics.

3.2. Sectors productius

Exercix la seua professió en el sector públic o privat, en empreses relacionades amb la comunicació i la il·lustració: agències de publicitat, editorials i estudis de disseny, premsa, televisió o altres institucions o empreses que així ho requerisquen.

Realitza projectes propis com a activitat artística independent.

3.3. Ocupacions i llocs de treball rellevants

Professional qualificat per a exercir els següents llocs de treball i ocupacions:

Especialista il·lustrador/dibuixant integrat en equips de comunicació visual, disseny gràfic, publicitat i mitjans audiovisuals.

Realització d’il·lustracions i organització i supervisió de la producció. 

Creació i/o realització d’il·lustracions originals per a diferents àmbits: ciència, tècnica, arquitectura, interiorisme, moda, publicitat, disseny gràfic, productes, editorial, premsa.

Creació i/o realització de projectes de llibres interactius i desplegables (pop-ups) en tres dimensions.

Anàlisi de propostes i realització de la busca documental i gràfica per a projectes d’il·lustració en els seus diferents àmbits.

Realització i gestió d’activitats culturals, educatives i divulgatives relacionades amb la il·lustració.

 

4. Estructura del currículum

4.1. Objectius generals del cicle formatiu:

1. Realitzar il·lustracions amb el nivell de qualitat tècnica, comunicativa i artística exigible en l’àmbit professional.

2. Configurar projectes d’il·lustració partint de la valoració idónia de les particularitats comunicacionals, tècniques i artístiques de l’encàrrec, i definir adequadament els objectius del projecte.

3. Dominar les diferents tècniques d’expressió gràfica i seleccionar les més adequades a les especificacions temàtiques, comunicatives i artístiques de l’encàrrec.

4. Adaptar les solucions gràfiques al context en què se situe la proposta comunicativa.

5. Interpretar l’evolució de les tendències formals i tècniques que contribuïxen a configurar l’estil i a iniciar-se en la busca d’un estil personal de la qualitat exigible en l’àmbit professional.

6. Valorar, planificar i gestionar l’elaboració del projecte en les distintes fases del seu procés per a optimitzar recursos.

7. Buscar, seleccionar i interpretar les fonts documentals i de referència per a la realització d’il·lustracions.

8. Desenrotllar mètode, rigor i capacitat de comunicació per a la presentació i defensa d’una idea o d’un projecte d’il·lustració.

9. Conéixer les especificacions tècniques del material i dels processos de reproducció i edició d’il·lustracions i saber gestionar-los per a garantir la qualitat final del producte.

10. Adaptar-se en condicions de competitivitat als canvis tecnológics i organitzatius del sector.

11. Buscar, seleccionar i utilitzar fonts d’informació i formació contínua relacionades amb l’exercici professional.

12. Comprendre i aplicar el marc legal i normatiu que regula i condiciona l’activitat professional.

13. Valorar i aplicar els principis de l’ètica professional en el desenrotllament de l’activitat professional, la seua gestió i administració.

 

4.2. Distribució horària de les ensenyances

 

|  |  |  |
| --- | --- | --- |
| Estructura general | Hores lectives | Crèdits ECTS |
| Móduls impartits en el centre educatiu. | 1.850 | 112 |
| Fase de formació pràctica en empreses, estudis o tallers | 150 | 8 |
| Total hores d’ensenyances. | 2.000 | 120 |

 

4.3. Formació en el centre educatiu

 

4.3.1 Móduls corresponents a les ensenyances

 

|  |  |  |  |  |
| --- | --- | --- | --- | --- |
| *Móduls formatius* | *Hores lectives* | *Sessions/setmana* | | *Crèdits ECTS* |
| 1r | 2n |
| Fonaments de la representació i l’expressió visual | 100 | 4 | - | 5 |
| Teoria de la imatge | 50 | 2 | - | 3 |
| Mitjans informàtics | 100 | 4 | - | 6 |
| Fotografia | 75 | 3 | - | 4 |
| História de la il·lustració | 100 | 2 | 2 | 6 |
| Dibuix aplicat a la il·lustració | 250 | 5 | 5 | 13 |
| Representació espacial aplicada | 100 | 2 | 2 | 5 |
| Tècniques d’expressió gràfica | 125 | - | 5 | 7 |
| Producció gràfica industrial | 75 | - | 3 | 4 |
| Tècniques gràfiques tradicionals | 75 | - | 3 | 4 |
| Recursos interactius aplicats a la il·lustració | 50 | - | 2 | 4 |
| Teoria i pràctica de l’animació | 75 | 3 | - | 4 |
| Recursos tipogràfics | 75 | 3 | - | 4 |
| Projectes d’il·lustració | 300 | 5 | 7 | 20 |
| Projecte integrat | 100 | - | 4 | 12 |
| Formació i orientació laboral | 50 | 2 | - | 3 |
| Empresa i iniciativa emprenedora | 50 | - | 2 | 3 |
| Idioma estranger | 100 | 2 | 2 | 5 |
| Formació pràctica en empreses | 150 | - | - | 8 |
| Total | 2.000 | 37 | 37 | 120 |

 

4.3.2. Objectius, continguts i criteris d’avaluació dels móduls

 

FONAMENTS DE LA REPRESENTACIÓ I L’EXPRESSIÓ VISUAL

 

Objectius

1. Analitzar els elements que configuren la representació de l’espai en un suport bidimensional i les interrelacions que s’hi establixen.

 

2. Utilitzar adequadament els elements i les tècniques propis del llenguatge plàstic i visual en la representació gràfica d’imatges.

3. Adequar la representació gràfica als objectius comunicacionals del missatge.

4. Comprendre els fonaments i la teoria del color i la seua importància en els processos de creació artisticoplàstica, i utilitzar-los de manera creativa en la representació gràfica de missatges.

5. Analitzar el color i els altres elements del llenguatge plàstic i visual presents en diferents imatges bidimensionals i tridimensionals.

6. Exercitar la capacitat d’invenció i ideació i desenrotllar la sensibilitat estètica i creativa.

 

Continguts

1. Configuració de l’espai bidimensional. Elements formals, expressius i simbólics del llenguatge plàstic i visual.

2. Forma i estructura. Elements proporcionals.

3. Forma i composició en l’expressió bidimensional.

4. Valores expressius i comunicacionals de la imatge. El discurs gràfic.

5. Fonaments i teoria de la llum i el color.

6. Valores expressius i simbólics del color.

7. Interacció del color en la representació creativa.

8. Instruments, tècniques i materials.

9. El procés creatiu. Fases.

 

Criteris d’avaluació

Es valorarà la capacitat de l’alumnat per a:

1. Representar imatges d’acord amb les tècniques i els procediments gràfics idonis.

2. Analitzar, estructurar i representar l’espai compositiu d’una imatge a partir d’un plantejament previ.

3. Utilitzar adequadament la metodologia i els diversos materials i tècniques del dibuix en la representació gràfica de formes de la realitat o de la inventiva própia.

4. Explorar amb iniciativa i sensibilitat les possibilitats expressives del dibuix, del color i de la composició, i utilitzar-les de manera creativa en la realització d’imatges.

5. Aplicar criteris comunicacionals adequats a la imatge gràfica.

 

6. Utilitzar el color amb intencionalitat significativa i estètica en la representació gràfica d’idees i missatges.

7. Valorar argumentadament els aspectes formals, estètics i simbólics en un a representació visual determinada.

 

 

TEORIA DE LA IMATGE

 

Objectius

1. Identificar, valorar i interpretar imatges aplicant diferents models d’anàlisi.

2. Conéixer els principis teórics de la percepció visual.

3. Interpretar els codis significatius de la imatge.

4. Identificar i valorar la funció expressiva de la imatge en el seu context.

5. Identificar i analitzar les estratègies de comunicació en la imatge.

 

6. Conéixer els diferents àmbits i entorns de producció de la imatge fixa i en moviment

 

Continguts

1. La representació i els elements morfológics, dinàmics i mesurables de la imatge.

2. Identificació, anàlisi i valoració de la imatge.

3. La imatge i els seus significats. L’anàlisi de missatges i d’idees en les imatges.

4. Sintaxi visual.

5. La visualització de la realitat. Teories perceptives.

6. El signe: expressió i contingut. Denotació i connotació.

7. Tipus de signes. Propietats i convencions. Els signes i els seus valors significatius.

8. La comunicació visual. El procés comunicatiu.

 

Criteris d’avaluació

Es valorarà la capacitat de l’alumnat per a:

1. Identificar els elements morfológics i sintàctics d’imatges donades.

2. Analitzar imatges d’acord amb els continguts expressius del llenguatge visual utilitzat i el seu significat.

3. Identificar els codis significatius i sintàctics d’imatges donades.

4. Elaborar propostes de representació gràfica per als conceptes i principis fonamentals de la percepció visual.

5. Proposar solucions gràfiques adequades a problemes de comunicació i valorar-les argumentadament.

6. Elaborar estratègies de comunicació visual per a la transmissió d’idees i missatges propis o assignats i explicar-les argumentadament.

 

 

MITJANS INFORMÀTICS

 

Objectius

1. Analitzar l’evolució dels mitjans informàtics en la societat actual i la presència de les noves tecnologies en la realització i l’edició d’imatges.

2. Conéixer els fonaments informàtics, la relació entre el maquinari i el programari, i comprendre’n les característiques i funcions.

3. Comprendre i aplicar els conceptes fonamentals de la imatge digital vectorial i la imatge bitmap, el tractament de la tipografia digital, sistemes de color i formats adequats a cada necessitat.

4. Digitalitzar imatges, emmagatzemar-les i convertir-les a formats adequats.

5. Produir arxius digitals per a la reproducció.

6. Conéixer i utilitzar les aplicacions dels programes informàtics específics de disseny (retoc, tractament i composició d’imatges).

7. Utilitzar els mitjans informàtics com a instruments d’ideació, gestió i comunicació del treball mateix.

 

Continguts

1. Evolució de la informàtica i Internet. Els mitjans informàtics en l’actualitat. La societat de la informació. Programari lliure.

2. Introducció a la informàtica. L’equip informàtic. Components interns i externs. Perifèrics d’entrada i eixida. Sistemes operatius.

3. Xarxes de computadores. Concepte de xarxa local. Informàtica en núvol.

4. Sistemes de colors, digitalització, vectorització, OCR. Tipografia digital.

5. Comunicació entre diferents entorns. Importació i exportació d’arxius.

6. La imatge vectorial. Programari de creació. L’àrea de treball. Ferramentes de dibuix.

7. Organització d’objectes: capes, agrupaments, màscares, estils.

8. La imatge de mapa de bits. Programari de creació, tractament i gestió d’imatges de mapa de bits i fotografia digital. Ferramentes de dibuix.

9. Fotografia digital. Preparació de fitxers per a distribució i eixida.

10. Tipus d’arxius per a la distribució i eixida. Organització de la informació.

 

Criteris d’avaluació

Es valorarà la capacitat de l’alumnat per a:

1. Valorar argumentadament l’evolució tecnológica i la importància de les noves tecnologies en els processos productius, industrials, i artísticament i específicament en l’exercici professional del disseny gràfic en els seus distints àmbits.

2. Identificar els components físics i lógics d’un sistema informàtic.

3. Comprendre i utilitzar adequadament els diversos tipus de formats gràfics per a aplicacions gràfiques i multimèdia i les diferents possibilitats d’organitzar la informació.

4. Utilitzar correctament els mètodes d’importació i exportació d’arxius.

5. Preparar els formats, la resolució i la grandària per a treballar en aplicacions gràfiques i multimèdia.

6. Preparar arxius aptes per a la impressió.

7. Diferenciar els formats d’imatge digital vectorial i bitmap i comprendre’n les característiques fonamentals.

8. Emprar amb destresa les ferramentes d’il·lustració vectorial i bitmap.

9. Tractar i manipular imatges utilitzant els programes informàtics específics de disseny.

10. Seleccionar i utilitzar correctament els materials i equips informàtics en el desenrotllament del treball propi, tant en el procés creatiu i projectual com en la comunicació.

 

 

FOTOGRAFIA

 

Objectius

1. Conéixer i dominar la tècnica i la tecnologia fotogràfica.

2. Comprendre el llenguatge fotogràfic, les seues dimensions i les seues particularitats.

3. Utilitzar la fotografia en projectes propis en el context de l’especialitat.

4. Desenrotllar la pràctica de presa fotogràfica adaptada a les condicions de l’entorn.

5. Emprar l’ajust fotogràfic. Controls de qualitat de la imatge (brillantor, contrast, to, saturació i enfocament).

6. Desenrotllar destreses tècniques perceptives i comunicatives que avalen la producció fotogràfica inserida en els distints àmbits professionals.

7. Saber gestionar imatges fotogràfiques adequades a projectes d’il·lustració.

 

Continguts

1. El llenguatge fotogràfic: dimensions, finalitat, particularitats.

2. Els equips fotogràfics.

3. La presa fotogràfica. Condicionants tècnics, ambientals, estètics. Representació de l’espai i del temps.

4. La llum en la fotografia. Il·luminació natural i artificial: criteris estètics i funcionals. Mesurament i il·luminació. La fotografia en exteriors, interiors i plató.

5. El color en la fotografia. Evolució i usos expressius. Concepte de temperatura de color. Els originals en color i les seues correccions RGB i CMYK.

6. Gestió d’arxius fotogràfics. Edició i selecció de fotografies.

7. Processament i manipulació de les imatges. Cremades, solaritzacions, tramatges, virades, pintades, muntatges, collages, pasteuritzacions.

8. Tractament formal i expressiu de la fotografia en l’àmbit de l’especialitat.

9. Els àmbits fotogràfics. La fotografia editorial. La narració amb imatges. El reportatge fotogràfic.

10. La creació de bancs d’imatges.

11. El dossier de presentació en l’àmbit professional.

 

Criteris d’avaluació

Es valorarà la capacitat de l’alumnat per a:

1. Utilitzar amb destresa els equips i les tècniques propis del mitjà fotogràfic.

2. Comprendre els mecanismes teoricoexpressius del mitjà fotogràfic i utilitzar-los amb una finalitat comunicativa.

3. Integrar la fotografia en la realització de projectes d’il·lustració, bé com a ferramenta de creació, bé com a recurs expressiu i comunicatiu.

4. Valorar argumentadament la producció fotogràfica própia o aliena utilitzant criteris tècnics, artístics i comunicatius.

5. Conéixer i emprar correctament la terminologia específica del módul.

6. Mostrar capacitat crítica per a emetre un juí estètic i tècnic argumentat, en relació amb imatges fotogràfiques.

 

 

HISTÒRIA DE LA IL·LUSTRACIÓ

 

Objectius

1. Comprendre el llenguatge i les particularitats de la imatge gràfica en relació amb unes altres formes de comunicació visual.

2. Conéixer la gènesi i l’evolució tècnica i formal de la imatge gràfica relacionant-la amb unes altres manifestacions de la cultura visual.

3. Comprendre l’evolució histórica, tècnica i formal de la il·lustració i identificar els autors i les obres més representatius de cada moment.

4. Analitzar il·lustracions en la seua dimensió artística, comunicacional i expressiva.

5. Identificar i valorar les principals realitzacions i autors d’il·lustracions en l’actualitat.

6. Demostrar interés i sensibilitat sobre les il·lustracions vinculades als nous mitjans, tècniques i suports tecnológics.

 

Continguts

1. Concepte i manifestacions de la comunicació gràfica. La il·lustració, la fotografia i el cómic: llenguatge i característiques própies de cada mitjà.

2. La il·lustració: el signe, la comunicació i el llenguatge.

3. Manifestacions i gèneres en la il·lustració. La il·lustració i la impressió en relació amb el context historicoartístic.

4. Recorregut per l’evolució histórica, tècnica i estètica de la il·lustració. Obres i estils més significatius. Tendències i autors rellevants.

5. La il·lustració i els mitjans de comunicació. Aplicacions tecnológiques.

6. El anàlisi formal i la valoració comunicativa de la il·lustració adaptada als diferents mitjans.

7. La actualitat de la il·lustració. Tendències i gèneres. Autors i realitzacions significatives.

 

Criteris d’avaluació

Es valorarà la capacitat de l’alumnat per a:

1. Conéixer i aplicar la terminologia bàsica adaptada a l’àmbit de la il·lustració.

2. Identificar els diferents gèneres en la il·lustració i els camps d’aplicació en els diversos àmbits professionals.

3. Descriure els orígens i l’evolució de la imatge gràfica i les seues relacions amb el context históric, social, cultural i temporal en què s’han produït.

4. Identificar les manifestacions i els estils més rellevants de la il·lustració així com el valor de les aportacions i innovacions dels autors més destacats

5. Identificar i contextualitzar il·lustracions assenyalant els conceptes estètics i tècnics propis del moment históric en què es produïxen.

6. Explicar raonadament i exemplificar la influència de l’evolució tècnica dels sistemes de reproducció gràfica en les característiques formals de la imatge, utilitzant adequadament els conceptes i la terminologia de l’assignatura.

7. Explicar la influència dels mitjans de comunicació audiovisual i les noves tecnologies de la comunicació en el llenguatge de la il·lustració actual.

8. Analitzar il·lustracions basant-se en el coneixement históric, la innovació tècnica i la sensibilitat estètica, i emetre una valoració argumentada sobre les seues qualitats artístiques i comunicatives.

 

 

DIBUIX APLICAT A LA IL·LUSTRACIÓ

 

Objectius

1. Utilitzar la metodologia i els diversos materials i tècniques del dibuix com a ferramentes bàsiques per a l’anàlisi de formes, la busca i definició formal d’imatges i la comunicació gràfica d’idees.

2. Representar gràficament les formes de l’entorn i les idees.

3. Representar i interpretar gràficament la figura humana i animal i la seua expressivitat facial i corporal.

4. Resoldre per mitjà del dibuix qüestions i conceptes de la forma, el volum, l’espai, la llum i el moviment referits a supósits pràctics de l’especialitat.

5. Desenrotllar la capacitat memorística i de retentiva visual.

6. Aplicar els coneixements de l’assignatura en la resolució gràfica d’il·lustracions.

7. Analitzar i valorar la capacitat expressiva del traç i incorporar-la al treball propi.

8. Desenrotllar pautes d’estil personals.

9. Proposar i dur a terme solucions gràfiques creatives per al desenrotllament de supósits pràctics de l’especialitat.

10. Identificar els recursos expressius de pintors, dibuixants i il·lustradors significatius i valorar críticament les seues creacions a la llum dels coneixements aportats per la matèria i del gust propi.

 

Continguts

1. L’esbós de la idea. El quadern d’apunts. La línia, el contorn, el traç sensible.

2. El model estàtic i en moviment. L’apunt del natural.

3. Dibuix de retentiva i de memória.

4. La representació de la llum. El clarobscur. La llum en la definició del volum. La il·luminació. Llums, ombres, transparències i reflexos. L’atmosfera.

5. La forma i l’espai. Composició i estructura. L’espai compositiu. Espai físic i perceptual. L’expressivitat en l’ordenació de l’espai. Estratègies compositives. Narrativitat.

6. Representació d’espais i formes complexes. El paisatge natural i urbà. El dibuix arquitectónic. Distorsions.

7. Anatomia humana i figura animal. Expressió facial i corporal. Distorsions.

8. Recursos expressius. El dibuix de pintors, dibuixants i il·lustradors significatius de diferents èpoques i estils.

9. Interpretació de la forma. L’estil. Trets personals de l’il·lustrador i busca de l’estil propi.

 

Criteris d’avaluació

Es valorarà la capacitat de l’alumnat per a:

1. Utilitzar adequadament la metodologia i els diversos materials i tècniques del dibuix en la representació gràfica de formes de l’entorn, idees i conceptes.

2. Saber representar formes, cossos i el moviment.

3. Saber representar formes i cossos il·luminats des de diferents focus de llum.

4. Entendre i saber dibuixar les formes i el seu entorn.

5. Saber representar la figura humana atenent les pautes estilístiques i comunicatives corresponents.

6. Utilitzar adequadament els mètodes i les possibilitats plàstiques i expressives de la composició i organització de l’espai, atenent criteris estètics i narratius.

7. Realitzar dibuixos de retentiva i de memória amb fidelitat a les característiques formals i estructurals del que representen.

8. Explorar i utilitzar pautes d’estil própies en el dibuix.

9. Adequar el dibuix i les estratègies compositives a la intencionalitat estilística i temàtica de l’encàrrec.

10. Identificar la tècnica i el concepte del dibuix en creadors de diferents èpoques i estils, i emetre un juí crític argumentat sobre la seua obra.

11. Presentar correctament els treballs i adequar-los a les especificacions formals, conceptuals i temporals establides.

 

 

REPRESENTACIÓ ESPACIAL APLICADA

 

Objectius

1. Utilitzar els mètodes, procediments, convencions i tècniques gràfics propis del dibuix tècnic en la busca i la definició formal d’il·lustracions i en la comunicació gràfica d’idees.

2. Solucionar problemes de representació espacial d’imatges tant de l’entorn com de la própia inventiva, utilitzant el sistema de representació adequat.

3. Resoldre a mà alçada problemes de representació espacial en supósits pràctics de l’especialitat.

4. Conéixer els recursos del dibuix tècnic utilitzats en obres d’art gràfic i pictóric, i analitzar-los en relació amb el llenguatge artisticoplàstic.

5. Valorar l’espai bidimensional com a element dinàmic i expressiu en la representació gràfica.

6. Valorar el dibuix tècnic com a ferramenta bàsica en l’estudi formal i estructural de la realitat sensible, en la transmissió d’informació i en la ideació i materialització d’imatges.

 

Continguts

1. Projeccions: ortogonals, obliqües. Reversibilitat.

2. Sistemes de projecció: dièdric, axonomètric, cónic.

3. Sistema dièdric: alfabet d’elements i plans de projecció. Paral·lelisme. Perpendicularitat. Figures planes. Políedres regulars. Seccions. Interseccions.

4. Sistema axonomètric: isonomètric, dimètric, trimètric. Figures planes, políedres regulars. Perspectiva cavallera. Perspectiva isonomètrica. Dibuix isonomètric.

5. Sistema cónic. Perspectiva cónica. Nocions fonamentals.

6. Plànol geometral. Línia de l’horitzó; influència de l’horitzó en la perspectiva. Pla inclinat.

7. El cercle en perspectiva.

8. Perspectiva de les formes bàsiques. Cub, cilindre, prisma, piràmide i con.

9. La il·luminació en perspectiva cónica. Reflexos. Ombres. Ruptures, efecte espill, imatges múltiples.

10. Perspectiva a sentimento: angulació i il·luminació variables.

11. L’ús de l’espai com a element expressiu.

12. Tècniques gràfiques, procediments i materials. Dibuix a mà alçada. Aportacions de les noves tecnologies.

 

Criteris d’avaluació

Es valorarà la capacitat de l’alumnat per a:

1. Definir gràficament formes de la realitat i de la inventiva própia utilitzant amb propietat els sistemes de representació més adequats.

2. Utilitzar amb destresa i precisió els diversos materials i tècniques del dibuix tècnic amb especial atenció a la qualitat dels acabats i a la presentació final.

3. Dibuixar a mà alçada amb destresa i exactitud supósits de representació espacial propis de l’especialitat.

4. Explorar les possibilitats dinàmiques i expressives de l’espai i utilitzar-les de manera creativa en la realització d’il·lustracions.

5. Identificar i explicar els recursos del dibuix tècnic emprats en obres de l’art gràfic i pictóric utilitzant adequadament el vocabulari propi de l’assignatura.

6. Presentar correctament els treballs i adequar-los a les especificacions formals, conceptuals i temporals establides.

 

 

TÈCNIQUES D’EXPRESSIÓ GRÀFICA

 

Objectius

1. Diferenciar els procediments i saber utilitzar les principals tècniques d’expressió gràfica així com els seus útils, ferramentes i materials.

2. Conéixer i valorar els recursos expressius i comunicatius que proporcionen les distintes tècniques d’expressió gràfica.

3. Conéixer la terminologia bàsica de les distintes tècniques gràfiques.

4. Seleccionar i saber aplicar les tècniques gràfiques més adequades a les particularitats temàtiques, estilístiques i comunicatives de l’encàrrec.

5. Experimentar les possibilitats expressives de les diferents tècniques en funció de les seues preferències estilístiques i artístiques, i incorporar-les a l’estil personal.

6. Analitzar i reconéixer les tècniques i els estils d’il·lustradors significatius de diferents èpoques i valorar-ne les possibilitats d’aplicació creativa a l’estil propi.

7. Desenrotllar la capacitat de comunicació gràfica, la creativitat i l’expressivitat personals.

8. Valorar la rellevància de l’actualització i la formació permanent de l’il·lustrador en la competitivitat professional, i la importància que té en l’exercici professional la qualitat dels utensilis i materials, la conservació i el manteniment, i l’organització del lloc de treball.

9. Interessar-se pels nous mitjans d’expressió i els valors plàstics en les tecnologies, disfrutar amb la utilització d’estos i valorar-ne les possibilitats amb vista al futur.

 

Continguts

1. Les tècniques i els procediments d’expressió gràfica. Utensilis, ferramentes, materials. Terminologia específica.

2. Tècniques gràfiques seques, humides, mixtes. Tècniques a l’aigua. Tècniques grasses.

3. Tècniques d’impressió manuals. Textures.

4. Tècniques additives.

5. Tècniques digitals.

6. Altres materials i tècniques d’expressió artística: reprografia, aerografia, electrografia, etc.

7. Les tècniques gràfiques en la il·lustració de diferents èpoques. Aplicacions pràctiques i creatives en l’actualitat.

8. L’estudi de l’il·lustrador. Equip, organització. Tècniques i mètodes d’arxivament de la documentació.

 

Criteris d’avaluació

Es valorarà la capacitat de l’alumnat per a:

1. Emprar les diferents tècniques gràfiques, amb qualitat artística i tècnica, en la realització d’exercicis de l’especialitat.

2. Utilitzar correctament la terminologia específica de les distintes tècniques gràfiques.

3. Seleccionar i aplicar amb destresa i pulcritud la tècnica més adequada a les particularitats de l’encàrrec.

4. Identificar i diferenciar les tècniques i els estils d’il·lustradors significatius de diferents èpoques.

5. Experimentar amb les diferents tècniques buscant aplicacions més personals i creatives.

6. Utilitzar correctament els utensilis i materials propis de les tècniques gràfiques així com mantindre l’equipament i el lloc de treball en condicions idónies.

7. Arxivar adequadament la documentació tècnica i visual.

8. Presentar correctament els treballs i adequar-los a les especificacions formals, conceptuals i temporals establides.

 

 

PRODUCCIÓ GRÀFICA INDUSTRIAL

 

Objectius

1. Analitzar i diferenciar els distints tipus d’originals considerant els processos i factors que intervenen en la reproducció.

2. Configurar adequadament arxius per a impremta.

3. Comprendre i valorar les variables d’una tirada d’impressió.

4. Definir i diferenciar els distints tipus d’impressió industrial i les seues particularitats.

5. Interpretar les característiques de projectes gràfics, triar el sistema d’impressió més adequat i preparar originals i arxius per a la reproducció posterior.

6. Saber triar els suports gràfics idonis per a un projecte determinat.

7. Optimitzar els elements que intervenen en la fase de reproducció d’un projecte gràfic.

8. Valorar la presència de les noves tecnologies en la producció gràfica industrial.

 

Continguts

1. Tipus d’originals. Característiques. Color. Directes. Quadricromia. Hexacromia.

2. Preparació d’arxius per a impremta. Formats i configuracions. Gestió de fluxos de treball.

3. Suports d’impressió.

4. Sistemes d’impressió. Tècniques, procediments, materials i equips. Originals gràfics idonis en cada sistema d’impressió.

5. Postimpressió. Acabats.

6. Realització de pressupostos. Optimització de recursos.

7. Les noves tecnologies en els processos de reproducció i impressió industrials.

 

Criteris d’avaluació

Es valorarà la capacitat de l’alumnat per a:

1. Dur a terme els processos adequats per a fer possible la reproducció de l’original gràfic.

2. Analitzar i diferenciar originals, la preparació, la reproducció i els resultats, utilitzant adequadament el vocabulari tècnic de l’assignatura.

3. Diferenciar les tècniques, procediments, materials i instruments corresponents als sistemes d’impressió industrial.

4. Preparar originals i configurar correctament arxius per a impremta.

5. Reconéixer els distints tipus d’originals i triar el sistema d’impressió més adequat.

6. Elegir argumentadament el suport d’impressió més adequat a un projecte gràfic.

7. Gestionar de manera correcta i eficient els elements que intervenen en la reproducció i la impressió d’un projecte gràfic.

8. Analitzar i valorar els àmbits d’actuació i la influència de les noves tecnologies en la indústria gràfica.

 

 

TÈCNIQUES GRÀFIQUES TRADICIONALS

 

Objectius

1. Comprendre i diferenciar les tècniques de gravat i estampació, identificar els procediments propis de cada una, la transferència de la imatge en els processos d’impressió, així com els materials, útils, ferramentes i maquinària que hi intervenen, l’ús i el manteniment.

2. Valorar les tècniques d’estampació com a formes d’expressió artística i com a possibilitat de generació de diferents tipus d’imatges, i utilitzar-les en la creació d’il·lustracions.

3. Conéixer la terminologia bàsica de les tècniques de gravat i estampació.

4. Explorar les possibilitats expressives i artístiques de les diferents tècniques de gravat i utilitzar-les com a recurs tècnic en supósits pràctics de l’especialitat.

5. Mantindre el taller, els materials, la maquinària i les instal·lacions d’acord amb els requeriments de seguretat, higiene i protecció mediambiental propis de l’especialitat.

6. Valorar la importància dels materials i procediments no tóxics, i fer prevaldre’n la utilització.

7. Desenrotllar la capacitat del gaudi estètic, la sensibilitat i la inventiva i expressivitat personals.

 

Continguts

1. El gravat i l’estampació com a forma d’expressió artística. Terminologia bàsica.

2. Tècniques i sistemes d’estampació.

3. Premses, útils i materials.

4. El paper, les tintes, els suports i els materials del gravat i la impressió.

5. Materials i procediments no tóxics en la pràctica de les tècniques d’estampació.

6. Organització i manteniment del taller. Recomanacions bàsiques de seguretat, higiene i protecció mediambiental propis de l’especialitat

 

Criteris d’avaluació

Es valorarà la capacitat de l’alumnat per a:

1. Analitzar i identificar raonadament estampes de cada una de les tècniques de gravat i estampació.

2. Plantejar imatges adequades per a una tècnica de gravat concreta.

3. Utilitzar correctament la terminologia específica de les tècniques de gravat i estampació.

4. Utilitzar amb destresa les tècniques de gravat i estampació, dur a terme correctament la seqüència de cada procediment, identificar els problemes que sorgixen i solucionar-los en funció de la qualitat del producte gràfic final.

5. Explorar amb iniciativa les possibilitats tècniques i expressives dels procediments i materials no tóxics de les tècniques d’estampació i utilitzar-los de manera creativa en el context de l’especialitat.

6. Aconseguir qualitat en la impressió i estampació dels originals.

7. Realitzar correctament les labors de manteniment i neteja del taller, així com la posada a punt de la maquinària, ferramentes i instal·lacions que en garantisquen el perfecte estat de conservació i funcionament.

 

 

RECURSOS INTERACTIUS APLICATS A LA IL·LUSTRACIÓ

 

Objectius

1. Diferenciar els continguts multimèdia que s’integren en un projecte interactiu. Comprendre el concepte d’interactivitat i utilitzar-lo en aplicacions multimèdia.

2. Produir continguts multimèdia.

3. Manejar programes d’edició multimèdia i utilitzar-los correctament per a la creació i el tractament de so, vídeo i animacions.

 

Continguts

1. Multimèdia, concepte i aplicacions. Tipologia de productes interactius .

2. Elements multimèdia, particularitats. Imatge, so, vídeo i animacions.

3. La imatge, successió d’imatges, l’animació. Programes de producció d’animacions i tipus d’arxius. Optimització d’arxius.

4. Conceptes d’accessibilitat, interactivitat, usabilitat, entorn amigable. Flux de la informació.

 

Criteris d’avaluació

Es valorarà la capacitat de l’alumnat per a:

1. Comprendre els conceptes fonamentals relacionats amb l’edició de diferents continguts multimèdia.

2. Utilitzar amb destresa els programes específics de producció i edició d’animacions, àudio i vídeo i optimitzar els arxius generats .

3. Generar continguts multimèdia de diversa índole d’acord amb les indicacions del projecte d’un producte gràfic interactiu.

4. Aplicar correctament la interactivitat, accessibilitat, usabilitat, impacte visual, llegibilitat, en diferents continguts multimèdia, d’acord amb les indicacions estilístiques i comunicatives del projecte assignat.

 

 

TEORIA I PRÀCTICA DE L’ANIMACIÓ D’IMATGES

 

Objectius

1. Comprendre l’evolució i el llenguatge de la imatge en moviment i analitzar els codis i les dimensions del llenguatge audiovisual.

2. Conéixer la sintaxi i la semàntica de la gràfica audiovisual.

3. Explorar les possibilitats expressives i artístiques de la narració audiovisual i aplicar-les en la realització de peces audiovisuals i d’animació

4. Manejar la tècnica i la tecnologia bàsica de realització de peces audiovisuals i d’animació.

5. Interpretar i realitzar treballs en el mitjàaudiovisual dins del context de l’especialitat.

6. Desenrotllar la capacitat de comunicació gràfica, la inventiva i l’expressivitat personals.

 

Continguts

1. La comunicació audiovisual i multimèdia. Dimensions, funcions i organització del missatge.

2. Fonaments tecnológics dels mitjans audiovisuals. Tecnologia vídeo i digital. Elements tècnics dels equips audiovisuals.

3. El llenguatge audiovisual. Retórica narrativa i retórica visual. L’ordenació de l’espai i del temps representat. Transició i continuïtat. Articulacions espaciotemporals. El muntatge. La llibertat formal.

4. Tècniques d’animació.

5. Fases en l’elaboració d’una peça audiovisual per a suport multimèdia: la preproducció, el guió i el storyboard, la producció i la postproducció.

 

Criteris d’avaluació

Es valorarà la capacitat de l’alumnat per a:

1. Identificar i analitzar les dimensions i funcions del llenguatge audiovisual en missatges i productes específics de l’especialitat.

2. Explicar i exemplificar els recursos expressius i narratius del llenguatge audiovisual utilitzant amb propietat els conceptes i la terminologia de l’assignatura.

3. Realitzar propostes audiovisuals, tècnicament correctes, de supósits pràctics de l’especialitat, i dur a terme adequadament les distintes fases del procés.

4. Explorar amb iniciativa les possibilitats tècniques, expressives i comunicatives de les tecnologies audiovisuals, i aplicar-les de manera creativa en la creació de missatges interactius propis de l’especialitat

5. Emetre un juí estètic i tècnic argumentat en relació amb productes audiovisuals.

 

 

RECURSOS TIPOGRÀFICS

 

Objectius

1. Valorar la dimensió comunicativa de la tipografia com a imatge de la paraula i la transmissió d’idees.

2. Estudiar els elements formals del signe tipogràfic.

3. Analitzar els condicionants formals d’un alfabet. El signe i l’abecedari.

4. Identificar i comprendre la disposició dels caràcters tipogràfics. La paraula i el text.

5. Elaborar representacions gràfiques utilitzant material tipogràfic.

6. Conéixer les variables de composició tipogràfica.

7. Valorar la dimensió estètica, tècnica, semàntica i funcional de la tipografia i la composició.

 

Continguts

1. La tipografia i les seues aplicacions en l’àmbit de la il·lustració: grandària, cos, cromatisme, llegibilitat, deformacions, jocs visuals.

2. La creació de vies resolutives en la conformació de noves solucions gràfiques en l’àmbit de la il·lustració: fonts tipogràfiques, capitulars, onomatopeies…

3. L’experimentació amb tipografies d’acord amb els diferents processos tècnics.

4. Composició tipogràfica: cos de lletra, interlineat, espaiat, etc. Llegibilitat d’un text.

5. Resolucions pràctiques de muntatge, maquetació i compaginació. El llibre d’artista.

 

Criteris d’avaluació

Es valorarà la capacitat de l’alumnat per a:

1. Analitzar i descriure els elements formals dels caràcters i les seues implicacions com a imatges visuals.

2. Explorar amb un objectiu comunicatiu diferents construccions gràfiques de la imatge dels caràcters.

3. Proposar representacions gràfiques eficients i adequades al missatge per mitjà de diverses combinacions dels elements tipogràfics.

4. Definir propostes tipogràfiques adequades a supósits pràctics de l’especialitat utilitzant criteris formals, estètics i funcionals.

5. Manejar correctament les variables que intervenen en la composició de textos per a una correcta llegibilitat.

6. Valorar críticament la coherència argumentativa del missatge gràfic i dels recursos tipogràfics que el representen, sobre la base dels coneixements del módul i del criteri propi.

 

 

PROJECTES D’IL·LUSTRACIÓ

 

Objectius

1. Plantejar i dur a terme projectes d’il·lustració adequats a la temàtica i a les especificacions de l’encàrrec o a les motivacions i als interessos artístics i professionals.

2. Dominar el llenguatge i els processos tècnics de la representació i expressió gràfica i aplicar-los de manera creativa a projectes d’il·lustració de diferents àmbits, gèneres, temes i formats.

3. Buscar, seleccionar i utilitzar la informació i la documentació gràfica necessària per a la creació d’il·lustracions.

4. Conéixer i dur a terme les fases del procés de creació i realització d’il·lustracions fins a l’obtenció d’un producte final de la qualitat exigible en l’àmbit professional.

5. Explorar solucions gràfiques creatives i innovadores per a resoldre exercicis en el context de l’especialitat.

6. Aplicar les normes de presentació d’originals per a la reproducció posterior.

7. Dominar les tècniques i tecnologies necessàries per al desenrotllament de projectes d’il·lustració de qualitat artística i comunicativa.

8. Valorar la realització d’il·lustracions com una oportunitat d’experimentació, creativitat, comunicació i expressió artística personal.

9. Emetre un juí crític argumentat respecte al propi treball i els resultats obtinguts, així com valorar raonadament les realitzacions dels altres.

10. Conéixer la normativa específica d’aplicació a l’especialitat.

 

Continguts

1. El projecte d’il·lustració. El procés de creació i realització de l’original. Etapes. Proves tècniques.

2. L’encàrrec professional. L’àmbit i el tema. Especificacions de l’encàrrec, interpretació. Fonts i arxius.

3. La il·lustració en l’àmbit cientificotècnic: medicina, botànica, zoologia, anatomia.

4. La il·lustració arquitectónica i escenogràfica.

5. La il·lustració editorial en els seus diferents gèneres, temes, formats i públics. Creació de personatges, escenaris i ambientacions.

6. La il·lustració publicitària i informativa.

7. La il·lustració tridimensional.

8. L’original. La presentació de l’obra original. Pautes i normes per a la reproducció.

9. El dossier professional.

10. Normativa d’aplicació a l’especialitat.

 

Criteris d’avaluació

Es valorarà la capacitat de l’alumnat per a:

1. Realitzar projectes d’il·lustració amb qualitat tècnica, artística i comunicativa, a partir d’un encàrrec o de la idea mateix.

2. Dominar el llenguatge, els conceptes, les tècniques i els recursos de l’expressió gràfica, i aplicar-los correctament segons la naturalesa de l’encàrrec.

3. Comprendre i dur a terme les diferents fases de creació i realització d’il·lustracions i solucionar adequadament els problemes tècnics, artístics i comunicatius que puguen presentar-se.

4. Utilitzar adequadament la informació i la documentació seleccionada i arxivar-la correctament.

5. Desenrotllar i realitzar projectes d’il·lustració adequats al nivell de qualitat i competitivitat exigit professionalment.

6. Presentar correctament els originals per a la reproducció posterior.

7. Utilitzar amb destresa les tècniques i tecnologies própies de l’especialitat, les seues ferramentes i recursos, en funció de les especificacions del projecte.

8. Expressar-se amb pautes d’estil própies i adequades a les especificacions de cada projecte.

9. Atindre’s en els projectes a la normativa vinculada a l’exercici professional.

10. Presentar correctament els projectes i adequar-los a les especificacions formals, conceptuals i temporals establides.

 

 

IDIOMA ESTRANGER

 

Objectius

1. Ampliar els coneixements previs d’idioma estranger.

2. Augmentar la comprensió i perfeccionar l’expressió oral que permeten una comunicació específica en l’àmbit del treball en què s’exercix.

3. Elaborar comunicacions escrites i traduir textos tècnics específics relacionats amb este cicle formatiu.

4. Utilitzar diccionaris generals i tècnics.

 

Continguts

1. Coneixements de l’idioma, de caràcter oral i escrit, relacionats amb l’entorn de l’especialitat.

2. Aprenentatge del vocabulari necessari per a expressar-se sobre temes habituals: el treball, l’àmbit social, cultural, mediambiental, etc.

3. Anàlisi i reforçament d’estructures morfosintàctiques i construccions gramaticals necessàries per a la comprensió i la traducció de textos relacionats amb el seu àmbit professional.

4. Elaboració de textos escrits, cartes, currículums, informes, projectes, memóries de treball, pressupostos o qualsevol altre tipus de document habitual en l’exercici professional de l’especialitat.

 

Criteris d’avaluació

Es valorarà la capacitat de l’alumne per a:

1. Comprendre aspectes lingüístics relacionats amb l’especialitat.

2. Comprendre comunicacions de treball diari.

3. Expressar opinions personals sobre el camp laboral específic.

4. Elaborar missatges concrets.

5. Redactar documents relacionats amb l’àmbit professional.

 

 

PROJECTE INTEGRAT

 

Objectius

1. Proposar i materialitzar un projecte de l’especialitat, propi o encarregat, de qualitat tècnica, artística i comunicacional.

2. Realitzar el projecte i dur a terme totes les etapes i controls de qualitat corresponents.

3. Desenrotllar, per mitjà de la projecció i la realització d’un projecte original de l’especialitat, les destreses professionals de la seua especialitat.

 

Continguts

1. La creació i realització del projecte d’il·lustració. Metodologia. Etapes. Especificacions. Condicionants. Documentació gràfica.

2. Materialització del projecte d’il·lustració fins a l’obtenció del producte acabat. Verificació del control de qualitat en les diferents etapes.

3. La comunicació, presentació i defensa del projecte.

 

Criteris d’avaluació

Es valorarà la capacitat de l’alumnat per a:

1. Realitzar un projecte de l’especialitat que complisca el nivell tècnic, artístic i comunicacional exigible en l’àmbit professional.

2. Utilitzar una metodologia projectual adequada als condicionants i especificacions de l’encàrrec.

3. Realitzar el control de qualitat del projecte en els aspectes formals, expressius, tècnics, tecnológics i funcionals.

4. Presentar adequadament el projecte i emetre una valoració personal tècnica, artística i funcional utilitzant correctament els conceptes i la terminologia propis del seu àmbit professional.

 

 

FORMACIÓ I ORIENTACIÓ LABORAL

 

Objectius

1. Analitzar i interpretar el marc legal del treball i conéixer els drets i les obligacions que es deriven de les relacions laborals.

2. Conéixer els requisits i condicionants legals per a organitzar i gestionar una xicoteta o mitjana empresa, considerant els factors de producció, jurídics, mercantils i sociolaborals.

3. Identificar les distintes les vies d’accés al mercat de treball i a la formació permanent, així com conéixer els organismes institucionals, nacionals i comunitaris dedicats a estos fins.

4. Comprendre i aplicar les normes sobre seguretat i higiene laboral i desenrotllar sensibilitat cap a la protecció al medi ambient, com a factors determinants de la qualitat de vida.

 

Continguts

1. El marc jurídic de les relacions laborals. Estatut dels treballadors i regulació específica. Prestacions de la Seguretat Social i desocupació.

2. Sistemes d’accés al món laboral. El mercat de treball: estructura. Tècniques i organismes que faciliten la inserció laboral. Iniciatives per al treball per compte propi. La formació permanent.

3. L’empresa. Distints models jurídics d’empreses i característiques. Organització, administració i gestió. Creació d’empreses. El pla d’empresa. Obligacions jurídiques i fiscals.

4. Conceptes bàsics de màrqueting. L’organització de la producció, comercialització i distribució en l’empresa. Mètodes d’anàlisi de costos i el control de la qualitat.

5. El contracte. Modalitats de contracte de treball. Drets i deures derivats de la relació laboral. Modificació, suspensió i extinció del contracte de treball.

6. L’empresari individual. Tràmits per a l’inici de l’activitat empresarial. Pressupostos, taxacions i facturació de treballs.

7. Els drets de propietat intel·lectual i industrial. Registre de la propietat intel·lectual. Entitats de gestió: copyright i copyleft. Propietat industrial: els models i dibuixos industrials i artístics. Registre i procediment registral.

8. Els signes distintius: marca, rètol i nom comercial. Transmissibilitat.

9. Mesures de seguretat i higiene en el treball aplicables a la professió.

 

Criteris d’avaluació

Es valorarà la capacitat de l’alumnat per a:

1. Analitzar la legislació i normativa vigent d’aplicació al món laboral i a la regulació empresarial en què s’integra esta especialitat professional.

2. Identificar les fonts i vies d’accés a l’ocupació i a la formació permanent directament relacionades amb la professió.

3. Saber dur a terme l’activitat empresarial tant en l’àmbit individual com societari.

4. Redactar el pla de creació i organització d’un taller artístic i/o d’una xicoteta o mitjana empresa en què es consideren els aspectes jurídics i sociolaborals corresponents; els recursos materials i humans necessaris; les accions de màrqueting, comercialització i distribució dels productes, i els mecanismes de seguretat laboral, ambiental i de prevenció de riscos exigits per a iniciar-ne el funcionament.

5. Realitzar correctament contractes i emetre factures.

6. Conéixer les normes sobre seguretat i salut en el treball i les diferents tècniques de prevenció de riscos laborals.

7. Conéixer i aplicar la legislació sobre drets d’autor i registre de propietat intel·lectual i industrial.

 

 

EMPRESA I INICIATIVA EMPRENEDORA

 

Objectius

1. Analitzar les diferents formes jurídiques vigents d’empresa i assenyalar la més adequada en funció de l’activitat económica i dels recursos disponibles.

2. Adquirir la capacitat de realitzar tasques organitzatives encaminades a l’optimització dels recursos disponibles en l’empresa, conjugant adequadament els criteris de productivitat i qualitat dins del marc legal.

3. Determinar les formes de contractació laboral més idónies en funció de la grandària: activitat i objectius de l’empresa.

4. Elaborar, organitzar i gestionar la documentació necessària per a la constitució d’una xicoteta empresa i la generada en el desenrotllament posterior de la seua activitat económica.

5. Valorar la influència i la interrelació de les diverses funcions de l’activitat empresarial en l’èxit dels objectius proposats.

6. Aplicar les tècniques de relació amb clients i proveïdors, que permeten resoldre situacions comercials tipus. Negociar amb proveïdors i clients per a buscar les condicions més avantatjoses en les operacions comercials.

7. Crear, desenrotllar i mantindre bones relacions amb clients reals o potencials.

8. Identificar en temps i forma les accions derivades de les obligacions legals d’una empresa.

9. Elaborar un projecte de creació d’una xicoteta empresa o taller, i avaluar la possibilitat d’implantació en funció de l’activitat, volum de negoci, objectius, recursos económics.

 

Continguts

1. Innovació i desenrotllament económic. La cultura emprenedora com a necessitat social. El caràcter emprenedor. Factors clau dels emprenedors. El risc en l’activitat emprenedora.

2. Concepte d’empresari. Requisits per a l’exercici de l’activitat empresarial. Objectius personals versus objectius empresarials.

3. L’empresa i el seu entorn. Funcions bàsiques de l’empresa. L’empresa com a sistema. La cultura de l’empresa: imatge corporativa. Responsabilitat social i ètica de les empreses.

4. Creació i posada en marxa d’una empresa. Concepte i tipus d’empresa. La fiscalitat en les empreses. Tràmits administratius i gestió d’ajudes i subvencions. Pla d’empresa.

5. Concepte de comptabilitat i nocions bàsiques. Obligacions fiscals de les empreses. Gestió administrativa d’una empresa.

 

Criteris d’avaluació

Es valorarà la capacitat de l’alumne per a:

1. Reconéixer capacitats associades a la iniciativa emprenedora i analitzar els requeriments derivats dels llocs de treball i de les activitats empresarials.

2. Definir l’oportunitat de creació d’una xicoteta empresa, valorar l’impacte sobre l’entorn d’actuació i incorporar valors ètics.

3. Realitzar les activitats per a la constitució i la posada en marxa d’una empresa, seleccionar la forma jurídica i identificar les obligacions legals associades.

4. Realitzar activitats de gestió administrativa i financera bàsica d’una pime, identificar les principals obligacions comptables i fiscals, i emplenar la documentació.

4.4. Fase de pràctiques en empreses, estudis o tallers

La fase de formació pràctica en empreses, estudis o tallers té com a objectius els següents:

1. Completar la formació acadèmica de l’alumnat per mitjà de la integració en les rutines diàries de treball d’una empresa, agència, editorial o estudi d’il·lustració, i la realització de les funcions professionals corresponents al seu nivell formatiu.

2. Facilitar la presa de contacte de l’alumnat amb el món del treball i la incorporació al sistema de relacions socials, laborals i tècniques de l’empresa.

3. Contrastar els coneixements, la formació i la capacitació adquirits en el centre educatiu amb la realitat empresarial i laboral del sector de la il·lustració.

4. Permetre a l’alumnat que, a través del contacte amb l’empresa, incorpore a la seua formació els coneixements sobre l’especialitat mateix, la situació i relacions del mercat, les tendències artístiques i culturals, l’organització i coordinació del treball, la gestió empresarial, les relacions sociolaborals en l’empresa, etc., necessaris per a l’inici de l’activitat laboral.

5. Adquirir els coneixements tècnics d’útils, ferramentes, materials i maquinària que, per la seua especialització, cost o novetat, no estan a l’abast del centre educatiu.

6. Participar de forma activa en les fases del procés de producció i edició audiovisual sotal les orientacions del tutor o del coordinador corresponent.

7. Aplicar els coneixements, les habilitats i les destreses adquirits durant el període de formació teórica i pràctica impartida en el centre educatiu.

El seguiment i l’avaluació de la fase de formació pràctica en empreses, estudis o tallers correspondrà al tutor de pràctiques designat pel centre educatiu, qui prendrà en consideració el grau de compliment dels objectius i la valoració que realitze l’empresa.

 

 

 

ANNEX II  
 Característiques del módul Projecte Integrat

 

 

1. El módul Projecte Integrat en els cicles formatius de grau superior es realitzarà durant el segon curs i es desenrotllarà en dos parts diferenciades.

 

2. L’alumnat iniciarà el módul Projecte Integrat al començar el segon curs del cicle formatiu de grau superior, i serà avaluat una vegada superats la resta de móduls de formació en el centre.

 

3. La primera part capacitarà l’alumnat per a comprendre i posar en pràctica els aspectes bàsics de l’elaboració de projectes i per a poder realitzar i interpretar projectes d’il·lustració. Es desenrotllarà durant els dos primers trimestres lectius del curs, d’acord amb els objectius i continguts que es recullen en l’annex I d’este decret per a este módul, i previstos per a la qualificació de les dos primeres avaluacions.

 

4. La segona part té per objecte el desenrotllament d’un projecte original d’il·lustració, en què l’alumnat siga capaç d’integrar, aplicar i valorar els coneixements, destreses i capacitats específics del camp professional de l’especialitat, adquirits per mitjà d’estes ensenyances, amb rigor tècnic i possibilitat de realització i viabilitat, que evidencie la seua capacitat creadora i la seua sensibilitat artística i estètica.

 

5. El módul Projecte Integrat es desenrotllarà a partir de la proposta del professorat que en tinga atribuïda la competència docent. L’alumnat comptarà amb la tutoria individualitzada del professorat que impartisca docència en el cicle formatiu, com a mínim, durant l’horari lectiu.

 

6. Cada centre crearà un tribunal de projectes, que actuarà com un órgan col·legiat, format per cinc components, designats per la direcció del centre. El tribunal haurà de comptar, almenys, amb el tutor o la tutora de l’alumnat que defenga el módul professional de projecte integrat. Es recomana designar, així mateix, com a component del tribunal, un professor del cicle formatiu de l’especialitat Organització Industrial i Legislació. La presidència del tribunal correspondrà a la direcció del centre, o a la persona en qui esta delegue, mentres que la secretaria del tribunal recaurà sobre el professor o la professora de menor edat.

 

7. El projecte d’il·lustració que presente l’alumnat haurà d’arreplegar els apartats següents:

a) Memória, en la qual es realitzarà una anàlisi dels processos i de les fases de realització del projecte, que arreplegarà els aspectes funcionals, artístics, tècnics i económics.

b) Un testimoni gràfic de les diverses etapes del treball, que arreplegue les fases d’ideació, esbós i primeres propostes.

c) La resolució del projecte.

d) La presentació i defensa pública del projecte davant del tribunal.

 

8. Els aspectes relacionats amb el seguiment i l’avaluació del módul Projecte Integrat es regirà pel que disposen este decret i la normativa vigent que dicte expressament la conselleria competent en matèria d’educació.

 

 

 

ANNEX III  
 Competència docent dels funcionaris que pertanyen al cos de professors i mestres de taller d’Arts Plàstiques i Disseny, per a la impartició dels móduls corresponents a les ensenyances del cicle formatiu de grau superior d’Il·lustració regulat en este decret

 

 

A. Cos de professors d’Arts Plàstiques i Disseny

 

|  |  |
| --- | --- |
| *Especialitat* | *Módul formatiu* |
| Dibuix artístic i color | Fonaments de la Representació i l’Expressió Visual |
| Tècniques d’Expressió Gràfica |
| Dibuix Aplicat a la Il·lustració |
| Projectes d’Il·lustració |
| Projecte Integrat |
| Dibuix tècnic | Representació Espacial Aplicada |
| Disseny gràfic | Tècniques d’Expressió Gràfica |
| Teoria de la Imatge |
| Projectes d’Il·lustració |
| Projecte Integrat |
| História de l’art | História de la Il·lustració |
| Fotografia | Fotografia |
| Teoria de la Imatge |
| Mitjans informàtics | Mitjans Informàtics |
| Organització industrial i legislació | Formació i Orientació Laboral |
| Mitjans informàtics | Recursos Interactius Aplicats a la Il·lustració |
| Mitjans audiovisuals | Teoria i Pràctica de l’Animació |
| Disseny gràfic | Recursos Tipogràfics |
| Organització industrial i legislació | Empresa i Iniciativa Emprenedora |

 

B. Cos de mestres de taller d’Arts Plàstiques i Disseny

 

|  |  |
| --- | --- |
| *Especialitat* | *Módul formatiu* |
| Fotografia i processos de reproducció | Producció Gràfica Industrial |
| Tècniques de gravat i estampació | Tècniques Gràfiques Tradicionals |

 

 

 

ANNEX IV  
 Relació de móduls corresponents a les ensenyances mínimes que es convaliden entre els cicles formatius de grau superior de la família professional de Comunicació Gràfica i Audiovisual i el cicle formatiu de grau superior d’Il·lustració regulat en este decret

 

 

|  |  |
| --- | --- |
| *Móduls superats en cicles formatius de grau superior* | *Móduls que es convaliden* |
| Fonaments de la representació i l’expressió visual | Fonaments de la Representació i l’Expressió Visual |
| Teoria de la imatge | Teoria de la Imatge |
| mitjans informàtics | Mitjans Informàtics |
| Fotografia | Fotografia |
| Tècniques d’expressió gràfica (cicles: cómic i gràfica impresa) | Tècniques d’Expressió Gràfica |
| Producció gràfica industrial (cicles: cómic i gràfica impresa) | Producció Gràfica Industrial |
| Representació espacial aplicada (cicle: cómic) | Representació Espacial Aplicada |

 

 

 

ANNEX V  
 Relació de móduls corresponents a les ensenyances mínimes que es convaliden entre els cicles formatius de grau superior de la família professional de Disseny Gràfic regulats en el Reial Decret 1456/1995, d’1 de setembre, i el cicle formatiu de grau superior d’Il·lustració regulat en este decret

 

 

|  |  |
| --- | --- |
| *Móduls superats en cicles formatius de grau superior (Reial Decret 1456/1995, d**’1 de setembre)* | *Móduls que es convaliden* |
| Expressió plàstica: Fotografia (cicle: Fotografia artística) | Fonaments de la Representació i l’Expressió Visual |
| Teoria de la imatge Publicitària (cicle: Gràfica Publicitària) | Teoria de la Imatge |
| Mitjans informàtics (cicle: Gràfica Publicitària) | Mitjans Informàtics |
| Fotografia (cicle: Gràfica Publicitària) | Fotografia |
| Tècnica fotogràfica (cicle: Fotografia Artística) | Fotografia |
| Fotografia artística (cicle: Fotografia Artística) | Fotografia |
| Tècniques gràfiques industrials (cicle: Gràfica Publicitària) | Producció Gràfica Industrial |

 

 

 

ANNEX VI  
 Relació de móduls que podran ser objecte d’exempció per correspondència amb la pràctica laboral

 

Formació i orientació laboral

Fotografia

Mitjans informàtics

Producció gràfica industrial

Tècniques gràfiques tradicionals

 

 

 

ANNEX VII  
 Relació de móduls corresponents a les ensenyances mínimes del cicle formatiu de grau superior d’Il·lustració regulat en el Reial Decret 1456/1995, d’1 de setembre, que es reconeixen a efectes de la incorporació de l’alumnat al cicle formatiu de grau superior d’Il·lustració regulat en este decret

 

 

|  |  |
| --- | --- |
| *Móduls superats en el cicle formatiu de grau superior d**’Il·lustració (Reial Decret 1456/1995, d’1 de setembre)* | *Móduls que es reconeixen* |
| Dibuix artístic | Fonaments de la Representació i l’Expressió Visual |
| Tècniques d’il·lustració | Tècniques d’Expressió Gràfica |
| Disseny gràfic assistit per ordinador | Mitjans Informàtics |
| Fotografia | Fotografia |
| Tècniques gràfiques industrials | Producció Gràfica Industrial |
| Tècniques gràfiques tradicionals | Tècniques Gràfiques Tradicionals |
| História de la imatge gràfica | História de la Il·lustració |

 

---

****[1]****Títol de la disposició transitória primera redactat pel [**Decret 13/2017, de 3 de febrer, del Consell**](http://www.dogv.gva.es/va/disposicio?sig=001557/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001557/2017), pel qual s'estableix el currículum dels ensenyaments artístics professionals corresponents al títol de Tècnic/a Superior d'Arts Plàstiques i Disseny en Tècniques Escultóriques, pertanyent a la família professional artística d'Escultura, en l'àmbit de la Comunitat Valenciana (DOGV núm. 7980 de 15.02.2017 - Ref. Base de dades 001557/2017) y pel [**Decret 14/2017, de 3 de febrer, del Consell**](http://www.dogv.gva.es/va/disposicio?sig=001558/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001558/2017), pel qual s'estableix el currículum dels ensenyaments artístics professionals corresponents al títol de Tècnic/a Superior d'Arts Plàstiques i Disseny en Tècniques Escultóriques en Pedra, pertanyent a la família professional artística d'Escultura, en l'àmbit de la Comunitat Valenciana (DOGV núm. 7980 de 15.02.2017 - Ref. Base de dades 001558/2017)

****[2]****Disposició transitória segona, introduïda pel [**Decret 13/2017, de 3 de febrer, del Consell**](http://www.dogv.gva.es/va/disposicio?sig=001557/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001557/2017) i pel [**Decret 14/2017, de 3 de febrer, del Consell**](http://www.dogv.gva.es/va/disposicio?sig=001558/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001558/2017).


Còpia Permalink ELI